
A'chik Kristian Boqk Clubni gitamgipa 
ki’tap baksana on-chapgipa, NANG'NI SONG- 
SULNA KASABO, REV. Gilbert Marakni 
pe-skagimin ki'tap ong-a. United Society for 
.. Christian Literature, London, England, chingna 
Key Book Series-o Englishchi segimin, (Love 
Ypur Neighbour by Ronald Williamson M. A.) 
ki'tapko Achikuona pe-skana on*ahani gimin 
chinga uamangko mitela. 

Kristian janggi tangani, Isolni ka'saanina 
songsulna ka-saskae janggi tanganian ong-a 
ine iako poraigipa sakantian ma'sigen ine 
chingni ska aro namnika. 


James M» Wood, 



PE-SKAGIPANI AGANANI 

“NANG NISONGSULNA KA SABO,” ia 
ki-tapko segipa Ronald Williamson M.A.; 
Englandni Didsbury Collegeo Professor ong*- 
achim. Ua 1957 oni 1961 bilsirangona Afri- 
can! Nigeriao, Missionary ong'e Immanuel 
College, Ibadano, Vice Principal aro Professor 
ong'e Kamko ka-aha. Ua Niam Gitalko ski- 
gipa ong'e, Kristian janggi tangani gimin 
ning'tue uigipa ong'achim. 

A'chik Kristian Book Club ia ki'tapko 
pe skana aro chapa ka'atna dakchakahani 
gimin anga kusi ong'a, aro miielbea. Ian 
Kristian janggi tangani gimin, segipa krtap- 
rangoni nambatsranggipa kingsa ki'tap ong'a. 

la ki'tap an'chingni Mondolirangni Kris- 
tianrangna bang bea dakchakaniko on'gen ine 
anga bebera a. Kristian nokanti ia ki'tapko 
ra'na aro poraina nanga. Maina iano, maikai 
Knstianni janggi tangani ong'na nanga, nok- 
dango maikai ka sagrike janggi tangna nanga, 
Kristian songdonggipa a'songo maikai dongna 
nanga, aro maikai Kristianrang tangka paisako 
jakkalna nanga; iarang pilakni gimin seaha. 



Take pe'skaanio Mr. Pinsonath Moinin» 
M.A., B.D. angko namen dakchakbeaha. Pe*- 
sKaaniko namdapate, type dokan baksa, chapa 
ka-na gita pilakkon tariaha. Uni ia dakchakani- 
rangna anga uko dingtangmancha mitela. Mr. 
Pinsonath Momin, BookClubo piJaksea jotani- 
rangko aro gipin gipin sea jotanirangkoba 
namatna gtsik nangbegipa ong-a. Uni ia kamo 
dongani gimin, an ching rasong gnanggiparang 
ong a ine aganna man gen. 

Pilak poraigiparangna Kristian janggi tang- 
anio, ia ki'tap dakchakani ong-gen ineka*- 
donga. 


Rev. Gilbert K. Marak. 


Tura, Garo Hills, Assam. 

Odai I 


Kristian Janggi Tangani Gimin 
Niam Gitalo Maiko Agana ? 


Kristian janggi tangania mai? Uko mai 
dake ja’rikna nanga ? Indakgipa sing-ani- 
rangfco Mondolio, Kristianrang, arc a-palo 
Kristian ong-gijagiparangba uina ske da-ororo 
sing'tokenga. Indakgipa sing-anirangko, ia 
ki'tapo aganchakna chingajoton ka-gen. 

lako Nama Katarango, Jisuni skianirango, 
chitirango aro Paulni skianirango pangchake 
aganchakgen. Indiba aganchakna skang adita 
ma-siatchengna nanganirang donga. 

Kristian Janggi tangani Niamko ja*rikani ongja : 

Jisu Kristo an'tangni sninggiparangna mai 
somio, mai obostao, maiko dakna nanggen- 
chim, uarangni gimin niamrangko done ski- 
jahachim. lani bidingo ua sastro skigiparang- 
oni namen dingtanggrikbeachim. Uamang 
(Rabbis') Niam Gitchamo agangimin Niam- 
rangna agreba bang'bea salantio janggi tanga- 
nina niamrangkoba dake gatdapachim. Indake 



Jihudirang minganti dakgnirangna niamrangko 
dake donsoahachim. 

la pilak skianirangoni Jisuni skianirang 
namen dingtanggrikbeachim. Jisuni skiani 
gitade, ia ka-mao on-gipa minggni gcetani- 
rango pilak niamrangko man gopachim. 

“Na*a nang-ni pilak ka-tongchi, aro nang-ni 
pilak janggichi, aro nang’ni pilak gisikchi, aro 
nang-ni pilak bilchi nang-ni Gitel Isolna 
ka-sabo.” 

“Na-a an-tang songsulna an-tangna gitan 
ka-sabo.” (Mk. 12:23-34, Lk. 10:25-28, 
Mt. 22 : 34-40.) 

Ia ge-etanirang Niam Gitchamoni ong-a 
ine nikgen. (Deut. 6:5, Levi 19:18) la ge-- 
etanirang Isolna ka-sachina, aro songsulna ka-- 
sae dakchina skiani ong-a. Aroba iarang, Isol 
mandeko maikai janggi langatna namnikgen- 
chim, aro maiko dakatna nangnikgenchim, 
pilakon an-chingna mesoka. 

Oe, iarangan, Jisuni an-chingna on-gimin 
gital ge-etanirangba ong-a. Chongmot dake 
agangenchimode, iarangko ge*etanirang ineba 
chana man*ja; maina, an-ching darangkoba 
saksa sakgipinko ka-sachina ge-etna ba draatna 

man*ja. Aroba, salantio janggi tanganina on-- 
gimin niam ine iarangko ra-naba man-ja. 
Tndiba manderangni janggi tanganina pang- 
chakani dake mesokanirangsan ong-bataia. 
Uni gimin dingtang dingtang somoio kamo, arc 
obostana krae ka-saaniko jakkalskana nanga. 
Indiba ka*saani kam maia ? lako Jisu uiatna 
skaha ; uni gimin ua ka'sachakgipa Samaria 
Mandeni gimin toe skianiko on-aha. (Lk. 
10:29-37.) 

Kristian Bebera*ani Gita Nama Kamrangchi 
janggi jokna man'ja : 

An-ching nama kamchi jokna man'ja ine 
Jisu an chingna skiaha. Jihudirang indake 
chanchiachim; uamang Niam Gitchamni pilak 
ge-etanirangko chu-soke manigenchimode ua- 
mangko jokatna Isolko draatna man*gen. 
Indiba mande an'tangba niamrangko chu’soke 
manina man'skajachim. Maibakai, mande pilak 
niamrangko chu-soke manina man-genchim- 
oba, an-tangko toromi ong-a ine gaora de-na 
a-bachengskaa. Indiba gaora de*ania, Isolni 
nikao pap ong-taiskaa. Gaora de-ania maikai 
Isolni nikao pap ong-a, uko Pharisi aro kajina 
gilgipani gimin Jisuni toe skianio rongtale 
mesoka. (Lk 18:9-14.) Uni uiani gita, ua 
Isolni Niamrangko maniaha. Ua antio chang. 
gni okimu chakachim, aro pilak gnangoniko^ 
bak chikungni bak sako on-achim. Indiba ua. 

iarangko dakanichi Isolo pangchakgija an*tangni 
kamrango pangchake janggi jokna ka-donga- 
chim. Indake an*tangko toromi ong-a ine 
mesokenba, sakgipinrangko chonikna a’ba- 
■chengskaaha. Indiba kajina gilgipa, an-tangko 
papi ong a ine uie, Isolo ka-sachakaniko bi-a- 
ha aro Pharisina bate Isolni namnikako man'e 
noktangchi re angaha. 

Paulni skia gita pilak manderangan papi- 
rang ong'a, “Maina Jihudirang aro Greekrang 
pilakan papni ning'o ong'a.” “Toromi dongja 
saksamangba dongja ; aro Isolni rasongko man*- 
sokjaha.” (Rom. 3.) Romrangna skanggipa 
odaio, Paul Jihudi ong'gijagipa manderangni 
paprangko mesoke seaha. Jihudi ong’gijagipa 
manderango, “pilak toromi ong-gijani gisik 
namgija, mikboka, miknenga, mikbua, mande 
so’ota, jegrika, tol’napa, aro namgija skaan 
gapa.” 


Indiba pile Romrangna gnigipa odaio, 
Jihudirang, Jihudi ong’gijagiparang gitan pap 
ka’giparang ong’achim ine Paul mesokaha. 
“Uni gimin O bichal ka-gipa mande, na-a 
jeba ong’bo, nangni pa-sikani gri; maina na-a 
sakgipinko bichal ka’on, na'a an’tangko mat- 
nanga; maina na’a bichal ka’gipaan apsanko 

dakronga aro O mande na’a indongarangko 

•dakronggiparangko bi^chal, ka’gipa indiba 



apsanrangko dakgipa na’a, Isolni bichaloni 
jokgen ine chanchiama ?” “Na*a Jihudi ine 
bimung mingako man'ode, ero Niamo pang- 
chakode, aro Isolo rasong chaode, aro niam- 
oniko skianiko man'e uni namnikaniko uiode, 
aro dingtangako nie uiode; aro niamo uiani aro 
bebeni bimangko man'e, an'tangko mikgri- 
rangko dilgipa, andalao donggiparangna seng*a, 
gisik griako uiatgipa, bi'sarangna skigipa ong*a 
ine bebera-ode, indide gipinna skigipa na-a, 
na*a an*tangna skijama? Cha-ujachina agan- 
prakgipa na-a, na-a cha-uama? Tilekjachina 
agangipa na-a, na-a tilekama ? Mite dakaniko 
mitchigipa na-a, na-a mite nokoniko cha-uama? 
Niamo rasong cha-gipa na-a, na-a niamko 
oe-achi Isolko mande ra-gija dakama ? Maina 
jedake sea gnang, Isolni bimung na-simangchi 
gipin jatrangni gisepo kal-stapako man-a.” 
<Rom. 2:1-3, 17-27.) 

Da-o Romrangna gitamgipa odaioniko ni- 
skaode nikgen ; Jihudirang aro Greekrang pilak- 
an papirang ong-a. “Toromi dongja, sak- 
samangba dongja; uigipa dongja, Isolko am*- 
gipa dongja; pilakan ekangaha, uamang 
mamungnaba namgijagipa ong-chimaha. Rinok 
rinok dakgipa dongja, saksamangba dongja. 
Uamangni gitokbu ogimin gopram ong*a» 
uamangni srerangchi, uamang tol-napaba. 
Asprangni bisi uamangni kuchilni ning*o gnang^ 



( 6 ) 


Uamangni ku-siko sao on-a, aro ku-sian gapa. 
Uamangni ja-arang an-chi ong*atna gong-raka. 
Uamangni ramarango gimara aro duk gnang^ 
aro tom'tomani ramako uamang uijaha. Ua- 
mangni mikronni mikkango Isolna kenani gri.” 
Paulni bebera-a gita, ia Niam Gitchamni kata- 
rang Jihudirangna aro Gipin manderangnaba 
ong'a. lachi Paul, pilak manderangan Isolna 
pap ka-aha ine mesoka, 

Uandaken, an-ching pilakan papirang ong-- 
ahani gimin, gital aro nambata janggi tanganio 
tangna bilko manma gita, paprangoni kema 
watako man'chengna nangchongmota. Paul, 
iako ma’sisrangaha je papi mande an'tangni 
nama kamrangchi Isolni jokataniko man*chong- 
motjawa. An ching janggi jokna Isolni ka - 
sachakao pangchakna nangchongmota. An*- 
ching uo pangchake bebera'on Isol pilak pap- 
rangko kema ka*na ama. Isolni ka'sachakani- 
chisan mangmang an*ching jokataniko manma 
ama, aro uni ka'sachakaniko man*na Uo 
beberama nanga. Pilakba nama kamchi Isol 
baksa meligrikna manjawa aro uchi Isolko 
kusi ong’atna manjawa. Indiba mande, “Jisu 
Kristoo piokachi indinari toromi inako man-a.” 
Rom. 3:24. Mande tom-tomaniko an-tangni 
kamarichi man-ja, indiba bebera*achi, toromi 
chanako man'enba Gitel Jisu Kristochisa 
man-a. 



Uni gimin anchingni beberaa, janapbagimin 
Pharisini bebera-ani gita ong*na nangja. Krara 
Kristian janggi tanganio tanggenchimoba, 
mande an*tango rasong chana man ja. Mande- 
ni janggi tangania a-bachengaoni bon*kamaona 
Isolni ka’sao pangchake janggi tangani ong'a. 
Aro minggipin an-chingni uina nangania, 
mande papi ong'ani gimin ua papo ga-akronga. 
Indiba, ua pil'taitai Isolni kema ka*aniko manma 
nanga. Uni gimin Isolni namnikako an*tangni 
nama kamrangchi manma mande ka*dongna 
amja, aro Isolni jokataniko brena ba srena 
man ja. lako aganon, mande nama kamko 
dakna nangja ine miksongjaenga. Indiba Isolni 
ka saako damchi brena manja iakosa aganenga. 
Uni ka-saaniko an-chingna indinari on’aha. 


Kristian Janggi tangani Mondolini kamrangko 
ka’aiani Ong*ja : 

Jisuni skiani gita Kristian janggi tanganio 
Mondolini kamrangko ka'anina bate mandeni 
gisik ka*tongko nina nangbata. Mandeni pilak 
namgija kamrang, uni gisiko chanchianirangko 
chu'sokatasan ong'a. Manderangni nikao an*- 
chingni namgija kamrang parak ong-gijani 
gimin an'ching pap dongja ine aganna man*ja. 
Jisu agana, me'chikko namgijana miksonge 
nigipa mande an-tang ka*tongo un baksa tilek- 
manaha. Aroba Jisu indake agantaia, mande* 



skako ka'onanganiaii so'otamung apsan namgi- 
jani ong-a. 

An-chingni srik-mitino chanchianirang aro 
skanirang an'chingni bewal chongmotko mesoka. 
Bang-a changon, manderang an'chingni kam- 
rangko nie, an ching mai dakgipa mande ong a 
aganronga, indiba, an’ching uamangni chanchia 
gita ongTongbreja. Indake ong-genchimoba,. 
an'ching maidakgipa manderang ongxhong- 
mota Isol uia. M^sokani gita, anxhing mande- 
rangni nikao, Mondolim namgipa member- 
rang ong-ainaba donga, indiba anxhingni gisik- 
ode torom ong'gija bebera*anirang dongku- 
naba donga. larangko ripengskarangna aro 
mandeskarangna dongnue rakina man ainaba 
donga, indiba indakgipa kam aro chanchiani- 
rangko Isolna dongnuna man’chongmotja. 
Indakgipa an'chingni gisiko chanchianirang aro 
skanirang bon'kamao anxhing mai dakgipa 
manderang ong-achim parakatgen. 

Kristian Janggi Tangani Jisuko Ja*rikani ong*a r 

Jisu Kristo a'gilsako kam kama a-bacheng- 
on, Isolni Nama Katako aganprake inaha,. 
“Sal chu'sokaha aro Isolni Songnok sepang- 
aha; na'simang gisik pil bp aro Kama Katako 
bebera-bo.” (.Mk 1:15.) Uni re'banichi ua- 
mangni ruuta bUsirangna nichaksoenggipa Isolni 
Songnok chu’sokaha. Ua aiao inmangipa 



kamrangko ka‘e manderangna Isolni bilko 
mesokaha. tJa ma'manti sagiparangko an‘> 
sengataha, kanarangko nikataha, korarangko 
re'ataha, aro sigiminrangkoba tangchaataha. 
larangsan ong-aijaha, indiba ua manderangni 
janggi tanganiko gital ong-ataha. Kajina gil- 
gipa Zakkeus, Jisuko grongahaoa uni janggi 
tangani dingtang ong'srangaha, aro jerango- 
niko onia ka-e ramanahachim, uamangna 
chang bri on pilna ku rachakaha. Ua apsan 
bilchin, Jisu konchiriiamrangkoba rongtalat- 
aha aro uamangna gital janggi tanganikoba 
on'aha, Apsan dake bebera giparangona Gisik 
Rongtalgipa re bahaoa uamangba aiao in- 
mangipa bilrangko man*aha. Uandaken cha- 
songantion, pilak Jisuko ja rikgiparang ua 
Gisik Rongtalgipani bilchi, gital songnokni 
janggi tanganio tangna bilko man'aha. Jisuko 
ja-rike janggi tanganian Isolni songnoko Kris- 
tianrangni gital janggi tangani ong a. 

Kristoko cui'chingni dilgipa Dake Ra'tta Nanga. 

Nama Katarango (Mali Mark, aro Luk) 
Jisuni skianirangko mongsongbate. A- brio Ski- 
anirangko (Mt.5-7.) chanchie poraina nanga. 
Indiba an chingni janggi tanganio an-chingni 
ja-rikna nanggnia Jisuni janggi tanganian ong’a.- 
Jisu songrangona re'roroe nama katarangkosan 
skiaiaha ong'jaha indiba, nama kamrangkoba 
ka*e mesokaha. Ibrirangna sea ehitio an'ching: 

ia katarangko nika: “tJa mande ong’e 
pilakni gimin an'ching gita dakmajoako man*- 
aha, indiba pap gri janggi tangaha.” Ibri. 4:15. 
-An-chingni janggi tanganio jajaanirang dong- 
genchimode Nama Katarango Jisuni skiani- 
rangko gisik ra-na nanga. 

Kristianrang Jisuko uamangni Jokdtgipa dake 
rarna Ifanga. 

An'ching Jisuko Ja’rikon uni nama kam- 
rangko nike Ja-rikaiasan ong ja. Indiba an-- 
chingni uko JaTikania, uni janggitangko on*- 
chake an chingko Jokatahani giminsa ong-a. 
Ua a'gilsakona mande ong’e re’baaha. “Ua 
Kata be’en pilaha aro ka’sara aro bebean gape 
an’chingni gisepo dongaha.” (Joh. 1 :14.) Paul 
Philippirangna odai gnigipao ku-patie seaha, 
“Au’ching gisik rongtalachi an'tangna bate 
gipinko nambata nike, an-tangnina miksong- 
gija sakgipinna chancbina nanga. Kristo Jisuo 
ia je gisik gnangchim ua na'simangoba ong*- 
china. Mmna nibo, ua nokkolni bimangko 
ra-e mande gita ong-e ua an-tangko algriat- 
aha, aro chisolo siaona kingking ge-etako 
ra’e an’tangko onataha.” 

Jisu Kristoni janggi tanganian Kristian janggi 
tanganina pangchake ja’rikani ong*a ine Paul 
an'chingna rongtalbeen skiaha. Ua a'gilsakona 
re'bae, manderangna ka*saani kamrangko dake. 

aro bon’Jcamao uamangna chisolo janggitangko 
onxhake, ua Isolni ka*saaniko mandena para- 
pcaha. Dax a*gilsak Jisuchi jokatako man*- 
aha. 

Kristian janggi tangania, Kristoni ka-saao 
rongtalatgimin janggi tangani ong*a. Jisu 
Kristoko anxhingni Jokatgipa ine beberax, 
anxhing janggi jokaniko manx. Anxhing 
Kristochi jokatako man*ahani gimin Isolko 
mitele janggi tangna nanga. lana agreba, an-- 
ching uko rasong chaatna aro una dangdike 
on'na nanga. lani giminsa Paul an chingna 
indake skiaha, “Uni gimin jongadarang, Isolni 
ka’sachakachi anga na'simangko molmola, na*- 
simangni bexnrangko tanggipa boli, rongtala, 
Isolni namnikgni gita on’ bo; ua na'siniangni 
kraa olakiani ong’a. Aro ia a’gilsak gita 
ong’panabe, indiba, na-simang Isolni namnik- 
ako, ua namgipa aro namnikgni, aro chu-- 
sokgipako, nie uina gita gisikni gital dakachi 
bimang dingtang ong’bo”. Rom* 12:1-2. 

Kdstoan an’chiogni Jt&atgipa Ong*a : 

Paul Kristian bebera’giparangni Kristoo jang- 
gi tangani gimin serongbatachim. Uni sKiani 
gita, Knstian janggi tanganiara bebera-gipa- 
rangni saksa saJcgipin baksa aro Kiisto baksa 
bakrime janggi tangani ong*a. Kristianrangf 
an'tangtangni uianio pangchake janggi tangja, ^ 



uamang Knstoko ja-rike janggi tange, Kristoni 
chusokgipa janggi tanganiko tanggipa 
ong'a. 

Namgija janggi tangani bewalrangko gale, 
gital nama janggi tanganio tangon an-chingba 
aganna ama, “Angko bilakatgipao anga pilak- 
kon dakna ama.” An'ching Kristoni joka- 
taniko man'ahani gimin, uo chu'sokgiparang 
ong'e janggi tanggiparang ong'aha. An*tangni 
indakgipa janggi tangani gimin Paul mande- 
rangna saki on‘a, “Angade tanggipa ong-jaha, 
indiba Kristo ango tanga.” Paulni skia gita 
an-ching Kristoo janggi tangode mande an'- 
tangko namgijaoniko rakina bilko man'na 
ama. (I Kor. 5:17, Phil. 4:13, II Kor. 2:14, 
Rom. 6:7-8, Gal. 2:20, aro Rom. 6:14.) 

Paulni janapronggimin gitd, minggipin dake 
agangenchimode Kristian janggi tanganiara 
Gisik Rongtalgipani bilchi ong-a. Jisu an-- 
tangni sninggiparangna Gisik Rongtalgipako 
watatna ku'rachakaha; je gisikan uamangko 
dakchakgenchim, ka*dimeatgenchim aro jakgitel- 
atgenchim. Uni gimin Kristianrang gisikchi 
janggi tanggiparang ong-e, be'enni gita janggi 
tanggiparang ong'jaha. An'chingni bilgriani- 
rango Gisik Rongtalgipani bilchi, an*ching 
bilakatako man'a, Indake an'chingni pilak 
nama kamrangan Gisik Rongtalgipaoni ong-a. 

(Gal. 5:25, Eph. 3:16, Rom. 8:9, 26, I Kor, 
3:16, 12:4-11.J 

Kristian janggi tangania Isolni ka'saani- 
chisa onga. Uni gimin anxhingni pilak rokom 
gital janggi tanganio, amching Paulgitaagann’a 
nangaigen, “Isolni ka-saachi ong-a.” (i Kor. 
15:10.) Ua an'tangde mamungkoba dakna 
amja ine uiaha. Uni janggi tanganio pilak. 
nama kamko chu'sokatgipa Isolsa ong*a. 

lako aganon, Kristian janggi tanganio nama 
kamko dakna biap dongja ine mangsongjaenga. 
Kristianrangp nama kam dongna nanga, indiba 
nama kamchi an ching janggi jokaniko man'ja. 
Paul, mande an*tangko jokatna bil gri ino 
nikaha, indiba janggi jokani Kristochisa ong’a. 


TALATDAPANI 

Nama Katarango, Jisuni skianirangko an*- 
ching poraion, manderangni salanti janggi 
tanganio nikronggipa kamrangko mesoke ua 
skiaha ine nika. Uni ia skianirang, gipin 
dal'gipa skigiparangni skiaoni dingtangsranga- 
chim. Indake ua Isolni ka-saa aro simsakaniko 
ma’siatna gita, Gimagimin Mesko toe skiaha. 
Salgini Songnokni ning'tuako uiatna gita, Bit- 
chil Satgipako toe skiaha. An’chingko chakV 



chikna nangani gimin uiatna gita, saksa man- 
deni nateng samsako satkapo dokgipana sam- 
gipinko an'pile on'gipakosa mesoke skiaha. 
Songsul noksul ka*sagrike janggi tangani gimin 
uiatna gita, Ka*sachakgipa Samaria Mandeko 
toe skiaha. Kristian ka’sagrike janggi tanganio 
Ka'sachakgipa Samaria mandeni ong*a obostao 
anxhing ong-janaba donga, indiba sakoba 
dakchakna nangani ong*on ia Ka sachakgipa 
Samaria Mandeni golpooniko anxhing skie 
ra*na man*a. Jisuni gipin skianirangba uagitan 
anxhmgni skie ra'anina ong*a. 



Odai II 


KRISTIAN JANGGI TANGANI KASAE 
JANGGI TANGANI ONG A 

Kristian janggi tanganio pilak kaman ka*- 
sachi chu'sokatani ong’na nanga. Nokdangni 
janggi tanganio, ba a*palni kamko 
ka'anio, ba ripengskarang baksa roa 
choanio, ka'saa dongna nanga. la chongipa 
ki-tapo iarang pilakni gimin agana 
amjawa. Indiba nokdangni janggi tanganio 
maikai ka’sagrike janggi tangna nanga, a’songo 
songdongpaanio maikai nangrimgrike janggi 
tangna nanga, aro tangka paisako maikai 
simsake jakkalna nanga, iarangni gimin agangen. 
Pilakna skang, ka'saa mai? iani gimin chan- 
chichengna. 

Niam Gitalo, Ka-saan a'gilsako dabbat 
sranggipa ong'a ine rongtalen mesoka. Jedake 
Paul, skanggipa Korinthirangna odai 13 gipao 
mesokaha. “Anga manderangni aro sagre- 
rangni ku*sikko aganoba, indiba angni ka'saia 
dongjaode, anga gam*gipa pitol ba gam'gipa 
kakwa ong’aha. Aro anga katchinikaniko man*- 
oba aro pilak ning'tuaniko aro pilak uianiko 

uioba, aro a-brirangko jitatna anga pilak 
bebera’ako man’oba, indiba angni ka'sara 
dongjaode anga mamung ong*ja. Aro anga 
angni pilak gamko alduna on'oba, aro so'a 
man'china anga angni bc'enko on*oba indiba 
angnt ka-sara dongjaode, angni mamung nam 
gni dongja. 

Ka’sara, chakchika, rinok rinok daka, ka-- 
sara miknengja, gaora de ja, gangbingja, nito- 
gija dakja, an‘tangnirangko am-ja, ka’onangja, 
namgijako chanja,torom ong-gijanio katchaja, 
bebeo kaichaa, pilakkon chaka, pilakkon 
bebera'a, pilakon ka'donga aro pilakkon 
chakchika. 

Ka'sara pangnaba tipja, indiba katchinik- 
anirang dongoba uarang bongen, ku’sikrang 
dongoba uarang chon’gen, uiani dongoba uarang 
bon-gen. Indibada'o bebera'a, ka'donga, ka'- 
sara’ ia minggitam donga aro iarangoni 
ka'saan dal'batgipa ong'a.” 

lano Paul ka-saan dal'batgipa ong-a ine 
mesoka, aro an ching salami janggi tanganio 
ka-sagrike dongna nanga. Ua sastro skina 
changbegipa ong'naba donga, ua uibegipa 
ong'naba donga, aro uo kimkim bebera-ani 
4ongnaba donga, ua jaksraingipa ong'naba 
donga aro bebera'atangna janggitangko on'na 

amnaba donga, indiba iarangoni mingsaba 
ka'saani gita ongja. 

An chingni sastro skina changani, aganna 
sapani, uiani, kimkim bebera-ani, jaksramani, 
ba bebera-atangna siani, ka saa gri mamungba 
ong ja. larang pilakan gamchata, aro namgni 
ong-a, indiba ka-saa pangnaba tipja. 

Jisuni agana gita, ka*sae janggi tanganiara 
Isol gita chacha ong-ani ong'a. Uni bichal 
salni gimin toe agananio, uamangni ka’saani- 
rangni gimin mesrangKo dobokrangoniko ma*- 
ekataha. A-gilsak a*bachengantaltal Isolni 
songnokko man-rikgnigipa manderang, ia- 
mangan ong-a. Uamang okkrigiparangna 
cha-na on'aha, ringna sikgiparangna ringna 
on aha, agitalrangko nokchakaha, naganderang- 
ko ganatchinataha, sagiparangko aro patok- 
ogiparangko nina re-baaha. Oe, Isolni nika- 
nio ka-saani kamrangna agre nambatgipa gipin 
grichim. Uni gimin mandeni janggi tanganio, 
mandeskana simsakanian nambatgipa kam 
ong-a. 


Indide Kristian ka*saania mai? Niam 
Gitalo, chongmotan, dingtangmancha Jisuni 
siao, aro Paulni chitirango ka*saa mai uko 
indake talata. 

Ka*saa kamchi mesokani ong'a : 

An'ching sanaba ka'saa ine aganode, 
una ka*sachakanisan ong'aija indiba uko 
dakchakna maikoba dakna nanga. An'chingni 
ka'saaniko kamchi mesokna nanga, uasa chong- 
motgipa ka*saa ong’a. 

Ka'sachakgipa Samaria Mandeni gimin 
Jisuni toe skianiko an’ching pilakan uia. 
Ka'sachakgipa Samaria Mande dokprete 
ra'giparangni gisepo sinasienggipa mandena 
ka’sachakmangmangaijaha, aro ka sachakani 
katarangko agane somoiko re'ataijaha, Indiba 
una dakchakaha. Ua uko aldaona rimangaha, 
aro uko name sanchina paisako on'aha. (Lk. 
10 : 27 - 37 .) 

Paulni skiamoba, ka'saani dongode, kamchi 
ka’saaniko mesokna nanga. Ka'saa song- 
sulna oniako dakani ong'ja, batesa pilak man- 
dena mongsongbate bebera'ani ma'drangna 
namaKo dakani ong*a. Kristoni an'chingna 
ka-saaniko salanti an'chingni janggi tanganio 
sakgipinrangna mesokna nanga. 

An'ching maikai Jisu Kristoni ka'saako 
mesokgen ? Dal'dalgipa songjinmarango 
bang'a kangal aro duk man'gipa manderang, 
nok gri, jam gri, cha'ani ringani gri, brame 
janggi tanggiparangsan ong'a. Indakgipa man- 

derang baksa an'ching dongpaon, maikaf 
Kristian ka-saako uamangna mesokgen ? Beben 
an'ching uamangna Kristian ka-saako mesokna 
paisarangko on’a nanga, indiba uan chu'ongja. 
Kristian ka-saa chongmotKo mesokna gita^ 
an-ching uamangna janggi tanganio, jakgitele 
cholina man-na gita cholrangko dakeon-na 
nanga. Mesokani gita, uamangna ma*> 
chakani nokrangko rike on-china sorkariko 
an-ching mol-molna man'a. la ma'chakram 
biapo uamangko kam ka'atna aro kam skina 
man-genchim. Beben, iarangko dakatna gita,. 
an-ching bang-bata kajinarangko on-na nang- 
naba donga, indiba ripengskana dakgni Raman 
ong-chongmota. 

Oe, indakgipa ka-saani kamrangchin, an-- 
ching an-tangtangko, salgio donggipa Paani 
dedrang chongmot ong-a ine mesoka. Maina 
ua uni Ra saako pilak manderangna apsan 
dakachi mesoka. Maina ua namgija aro 
namgiparangna salko naata aro toromi ara 
toromi ong-gijagiparangna mikkako waata. 
/\roba, ua, “A'gilsakna inditan ka-saaha, ua 
an'tangni depanteRo on'joR maikai uo bebera-- 
gipa sakanti gimagija jringjrotni janggiko 
man-gen.” Job. 3:16. 

Ka-sara gisikosan ong-na nangja ine agahon^ 
gisiko ka-saa dongna nangja ine mangson^i. 

Chongmotgipa ka*saani ka-tongoni ong'baa. 
Maina nibo, Ka*sachakgipa Samariani Mande, 
Jerusalemoni Jerikoona ong'onanggipa sina- 
sienggipa mandeko nikoa, “Uko nike ka-sa- 
chakaha.” (Lk. 10:33) Uni ka’sachakani 
gisiksa ua mandeko dakchakna draataha. Badi- 
aba kamal aro Levi mandeba ua sinasienggipa 
mandeko nikangahachim, indioba uamang uko 
gelangaha, maina uamango ka-saani gisik 
dongjachim. Ka-sae dakani kamrang, 
ka saninggipa ka-tongrangonisa ong'baa. An*- 
chingni ka*tongrango ka-saani gisik dongjaosa, 
an-ching ua kamal aro Levi mande gita gipinchi 
an pile katna man a. 

Ka*saa Gipinni gimin Chanchichenga : 

An-chingni ka-tongo ka-saani dongode, an-- 
ching an-tangtangnasan chanchiaijawa, Indake 
an-chingni namnikako sakgipinrangni an-ching- 
na dakakosan am-jawa, indiba uamangni an*- 
chingna ka-sae dakaniko nichakgija, an-ching 
uamangna ka-sachakgenchim. Sakgipinrangni 
man-anirangko nike, man-pana sike an-ching 
uarangna mikbokjawachim, ba an-chingni dakgi- 
min kamrangna rasong dake gaora de-jawachim. 
Gipin manderangna bate an-tangtangko nam- 
bata ineba an*ching chanchijawachim. Aroba, 
sakgipinrangko an-chingni kam aro katachi 
gisik saatjana simsakgenchim. An chingiako 
gisik ra*na nanggen. Kasara an*tangni namnik- 

akosan chu-sokatani ongja. Gipin mande- 
rangni daka kamrangna ka'onangninggipa ong*- 
jana an'ching joton ka'na nanga. An'chingni 
namnikgijagipa manderangko uamangni nam- 
gija kamrangna, a-jak sokna chinge dongna 
nangja. (I Kor. 13 ko poraitaibo.) 

An'chingni ka'tongo ka-saa dongode, saoba 
an chingko gisik saatoba gualna man'a. An'- 
ching an'tangtango je gitaba dukrang bang'bo, 
indiba an'chingo sakgipinrangna ka'saani gisik 
dongode uamangni dukrangko chakrimpana 
ama. Bilakgiparang ong e an'ching bilgrigipa- 
rangni balrangko ripechakna ama. (Gal. 6:2 
Phil.4:14,Rom.l5:l.) 

Ka*saani Kam ari dongja : 

An'ching sanaba ka'saode mamung dakeba 
chu'onge ka'saaha ine agana man'jawa. Jisuni 
agana gita, ka saara mail sana begal sikako 
man-0 mail gniko kusi ong'e re'angaha gita 
ong'a Aroba, an'chingo ka-saa dongode,, 
sakoba dakchakani ong-on ari donsona man-ja 
Manderangni an chingko badita dakchakgen 
ine ka-dongsoachim, uko dakan baksa, nang- 
dapaniko nikode, an-ching dakchakangkugen. 

Jisuni skia gita, Isolni ka-sara, Branggipa 
Depantenigolpoo agangimin pagipagita ong-a. 
Branggipa Depante gualatangko niki^ilaha. tTa 

noktangona re’pilangoba, pagipaniuko nokol- 
rangoni saksako gitajakkalaninaagre mamung 
gipin ka'dongani dongjah^chim. Indiba unf 
pagipa uni indake dakani pal mande ra'ako 
man*na kragipa sokgipako gita nokchaksoaha^ 
arc uko depante ine chankuaha. 

An'chingni ka-saani indakgipa ka*saani 
ong*na nanga. Kristian master, man'gipa 
chatro ba man-gijagipa chatroko skina bang-- 
bata kontarangko ra-dape skion, uni ra-dapgipa 
kontarangko chanrongja. Ua gitan Kristian 
ma-gipaba indake aganja,anga angni dedrangko 
salo dongimin kontarangnasan nirok sandi- 
aigen. An-chingo Kristian ka-saa dongode 
je gita man-a dakchakaniko on-gen. 

Ka’sara kema ka*na ari donja : 

Nama Katarangko an-ching poraion Jisu 
manderangni paprangko kema ka*ronga ine 
an'ching nika. Beben, an-ching Jisu gita dakna 
man’ja. Indiba mandeskarang an*chingna 
maiba namgijako dake gisik saatode an-ching 
uamangko kema ka*na joton ka-na nangchong- 
mota. 

Changsao Pitor Jisuo sing-aha. Gitel» 
angni jongada angni kosako papko dakode 
anga uko basik Chang watgen (Mt. 18:12-22.) 
tJamangni kema ka-rongbewal, ' chang gitam 

•ong'ani gimin, Pitor, chang sni kema ka'ode 
•chu'onginok ine chanchiachim. Indiba Jisu 
Pitorna aganaha, chang sni ong*ja„ “sni chang 
sot sni kema ka*nananga.’’ la Jisuni aganani 
miksonga, an*chingni kema ka*ani sima dongja 
ine ong-achim. Aroba, an'ching Gitelni Bi'anio, 
iako nika; an'ching kema ka'akoman*na gita 
sakgipinrangko kema kamananga. (Mt. 6:12, 
LK.11:4.) 

Sakoba kema kama nangon kema ka*ani 
altua ongja ine an-ching nika. Uamangni 
namgija kamrangko anxhing altuae gualna aro 
ritchenge agane bon-atna man'ja. Isol mandeni 
namgija papko kema kama aro mandeko an*- 
tang baksanangrimataina nangon, Jisu Kristoni 
Oathsemane bario duk chakachi aro uni 
chisolo siachisa man-ahachim. Uni gimin 
Jisuko Ja'dkgipa manderangba una namgijako 
dakgipa mandeko kema ka*na altuani ongja. 
Indiba, namgijako dakgipa mandeko ka’onange 
mitchigija uko kema watna aro una ka*sana 
joton ka-na nangchongmota. Isol anxhingko 
bang*en kema ka'aha, uandake an'chingba 
sakgipinrangko kema ka'skana nanga. 

Paul anxhingna indake ku'patiaha, “Sak- 
sani kosako saksa matnanganiko man'ode 
chakchikgrikbo, aro watgrikbo. Jedake Gitel 
na simangko wataha, uandake na*simangba 

dakbo. “(Kol*3:13.) JisuCkisolo datkapako 
man’on, an-tangko so'otgiparangko kemka'aha^ 
aro uamangna bi*chakaha, “O Apa, iamangko 
kema kabo; maina, maiko dakenga uko 
uamang uija.” (LK. 23-34.) Basakoba mande- 
rang, sakgipinrangko duk on-a aro uamangna 
namgijako daka, maina an-tangtangni namgija 
kamko uamang ma*sijachim. Uni gimin saoba 
anxhingna maiba namgijako dakon, uko kema 
ka-na anxhing larikame dongna nanga. An*- 
ching pangnan namgijako namachi amna joton 
ka*na nanga. Saniba, namgija kamna namgija 
kamko dakskana chanchigija, nangrigmrike 
tom-tome dongna joton ka*na nanga. 

Maina, ka- Sara, “toromong-gijanio katchaja,. 
indiba bebeo katchaa pilakkon chaka, pilaK- 
kon bebera-a, pilakon ka-donga, aro pilakon 
chakchika.” (I. Kor. (13:/6r7.) 


Ka*saani Ari Dongja : 

Jisu agana je, ua dangdike on aniko man-na 
re-baja, indiba dongdike on-na re-baa. Ua 
bang-bata somoikon, manderangni chonnika 
man-gipa aro mitchia man-gipa manderang 
baksa re’ataha. Indake ua kajina gilgiparang 
aro papirang baksa cha-rim ringrimaha. 'Una 
agreba ua manderangni mitchia man’gipa 
konchi cha-giparangkoba an’sengatafaa. 

Uni bonkamgipa walo sninggiparang baksa 
watchangani A.laniko manina damsan chimong> 
oa, ua ba’ra siksako ra‘e an*tangan chakol 
gita sninggiparangni ja-arangko ja'suataha. 
(Job. 13:1-11.) Chisolo duK chake sinasiani 
somoioba an.tangni namgija dakgimin kam- 
rangni a-sel chisolo datkapako man*gipa cha*- 
unaba ka'saani katako aganengpitichim. (Lk. 
23:43). 

Da'alo Jisuko ja*rikgipa sakanti ugita 
ong-na joton ka*na nanga. An-tangko gipin 
rangna nambata ine chanchigija ua sontolgipa 
ong-na nangchongmota. Je gitaba kangal ba 
mitchiako man gipa manderang ong-ja maina^ 
dakchakaniko nangenggiparangna chonbegipa 
kamrang ong-oba dakchakaniko on-na kusi 
ong-gipa ong-na nanga. Kangal, skia man-- 
gijagipa konchi cha-gipa aro mitchia man-e 
galchipgiminrangko chonnikna nangchong- 
motja. Batesa indakgipa manderangni namgipa 
ripengrang ong-e maiba dakchakaniko on*na 
man-ode dakchakaniko on-na nangchomota. 
Jisuni ia katako an-ching gisik ra-na nang- 
chongmota: “la jongadarangni chonbatgipa 
saksana, uandake badita dakaha, angnan 
dakaha.” (Mt. 25:4.) 

Ka*saao Bobil Dakani Gri 

An-tangtangni sepanggipa bakdrang aro ma* 
drangnasa ka'sana nanga ine a-ching chan-> 

•chironga. An'ching jattang aro manderangna 
simsakna sikbatronga. Jihiidirangba indaken 
dakrongachim. tJamang songsulna ka'sana 
aro dakchakna nanga ine chanchia; indiba, 
^‘songsul” ine aganon, Jihudi mande skakosan 
uamang miksongaiachim. 

Kristian ka saani ari dongja. Kristianna jat 
aro ma-mal dongja. Pilakan jongska adatang- 
rang ong'tokaia. Saksa niamko uigipa Jihudi 
Jisuo songsul katani miksonganiko sing*aha. 
TJnon ua Ka sachakgipa Samaria Mandeni 
golpoko agane on* aha. Ua kamal aro Levi 
mandeni ka-tongo songsulna ka-saani gisik 
dongjachim. Uni giminsa uamang sinasieng- 
gipa mandeko gelekatangaha. Samaria mande 
Jat gipin ong'achim. Indiba uni ka-tongo 
ka-saani dongachim. Indaken ua duko ga.- 
akenggipa mandeko dakchakaha. Ka-saa dong> 
ode, jatsa jatgipinni gisepo je mitchigrikani ba 
■champenggrikani donggenchimoba, uarangko 
•chanja. 

Uni gimin Jisuni an-chingna skiani gita, 
dakchakaniko nangenggipa mandean aro Jena 
dakchakaniko an-ching on*na iman-genchim, 
uan anxhingni songsul ong-a. Indake Kris- 
tianrangna ma-drang chanani aro jat baseani 
dongna nangja. An-ching Kristianrango chohg- 
motgipa ka-saa dongode, an'ching ma-drang 

hisape, jat chane, namgniko dakna chandiiija- 
wachim. Ma-drangnasan chanchie^jat skakosan 
nie agansrangode gipinko chonmkna skani aro 
uamangna chatichina skani gisik dongkuen^ 
dipet an'tangko Kristian chongmot ine mingna 
maii'jawa. 

Indiba indake ong*ani gimin an’ching nok- 
tangna ma*drangna jatskana ka-sana nangani 
dongjaha ia ongja. laKo aganani miksonga, 
an'ching noktangna, madrangna aro jatrangna 
badita ka’sagenchim aro simsakna sikgenchim, 
pilak gipinrangnaba apsan ka'sana aro sim- 
sakna nanga. la ka’sachakgipa Samaria Mande 
dakchakaniko nangenggipa badiaba mandeko 
ramao re*grongeaha, (haida uni uigipa mande- 
chimkon), jeba ong'bo, ua uko dakchakaha. 

An'chingni ka-sae dakchakaniko nangeng- 
gipa manderangko chel-achiko am’ena nang- 
janaba donga; uamang an-chingni nokdangon» 
ba ma'drangon ba noksulon ba a'sulon ba 
badiaba kam ka*rimskagiparangni gisepon 
dongnaba donga. An’chingni Mondolirango 
basakoba indakgipa manderangkoba nika, 
uamang gipin Mondolini manderang bak^ 
nangrimaniko daka, indiba Mondolitangoda ' 
niemberskarang baksa nahgrimgrike kafiEfli 
ka’ha matt’ja. Indakgipa nmnderang^o iiiltlllil 
ine man’jawa.' 



Ka'sara bobil ong'grike donganikoba 
gimaata. An'chingko saoba mitchiode, mit- 
chigipako nangja ine an'ching chanchironga. 
Aa’chingko chonnikode chonnikgipako chon- 
nikskana nanga ine anxhing chanchironga, 
indiba, chongmotgipa ka-saani indake ong'ja. 
Maina anxhing bobilrangna Ka sana nanga, 
aro anxhingko mitchigiparangna namgniko 
dakna nanga inesa Jisude aganskaa. Aroba, 
ua agantaia, an chingko sao on*giparangna 
patina nanga, aro anxhingko chonnikgiparang- 
na bi'chakna nanga. Saoba jakrani natengko 
satkapode, nateng samgipinkoba an pile on na 
nanga, saoba cholako ra-sekna skode ba ra 
chinaniko una on'atna nanga. 

A’gilsako janggi tangmiiingo Jisu an’tangan 
iarangko dake mesokangaha. Nibo, uko rim*- 
aha, sastion'aha, arochisolo datkape soxtaha. 
Indiba, an'tangko soxtaona galongiparangko 
ua a jak sokjaha, batesa ua uamangna jang- 
gitangko onxhakaha. Uni gimin anxhingba 
Jisunija-rikgiparang ong*e anxhingko matnang- 
giparangko aro duko galongiparangko matnang- 
ani pal uamangna ka-sana aro bixhaicna 
nanga. Beben, anxhingni uamangna ka-sa- 
aniko uamang ma’sijanaba donga. Indiba, 
anxhing iako uia, ka'saachiamgija mamungba 
dongja. 



Odai III 


KRISTIAN NOKDANG 

Nama Katarango manderangni Jisuona 
re bae jik- kimani aro jik galani girain sing‘e 
niako an'ching nika. Ua aganaha, bia ka*ania 
Isolni dongitninniara ong a. Indake A'b^chenga 
odai I aro odai II gipao Isolni ia katarangko 
nika. “Dakchengaonin me'asa aro me’chik 
dakc ua uamangko dakaha. lani gimin mande 
an’tang ma-ako aro paako watgen, aro uamang 
sakgni be'cnsan ong-gen. Uamang sakgni 
ong jaha, indiba, be'ensan.” 

Indake bia ka ani me'a aro me'chikna 
Isolni dongimin niam ong*a. Bia ka-achi 
me'a aro me chik damsan donge ka-sagrikiia 
aro dakchakgrikna m^.n'a. Uamang nanga 
giia aro kraa gita an'tangiangni be'enni skako 
chu sokate katcharimna man'a aro iachi 
nokdangko dake dedrangna simsakanirangko 
on'na man'a. 

Mitam manderang bia ka-manoba be'enni 
skako chu'sokatna kratchanikani donga. 
Indiba indake kratcha na nangani dongja. Bia 
ka'e jik aro seni gisepo be'enni gita nang 

rimania, bia ka*anina Isolni dongimin niamko 
chu‘sokatani ong*a. Janapbagimin Jisuni kata- 
oba, iani gimin, Jisuni mamung kratcha*ani 
grian parake agananiko an’ching nikbaaha. 
Aroba, ua an'tangba Kanao bia ka*anio dong> 
paachim. 


Korinthia Mondolina Paulni sea chitio ua 
iako jan'apaha. Isolni bia ica-aniko niam gita 
chu'sokatchina donani a-sela, jedakode me-a 
aro me'chik, jik aro se ong‘e be’cnni skako 
krae chu’sokatna man-gen indake ong*achim. 
Bia ka*e janggi tanganichi an-tangtangko krae 
janggi tanganio rakina dakchakbatani ong a. 
Uni gimin jik aro seni gisepo be-enni gita 
nangrime skako chu-sokatani nama aro kraa. 
Jikgipa be-enni skako chu-sokatna nangnike 
am-engon, segipa jechakgija uko on-na nanga. 
Undake segipa be-enni skako chu-sokatna nang- 
nike am-engon jikgipa uko jechakna nangja. 
“Jikgipana imi skako segipa on-china, aro 
uandake jikgipa segipana on'china. Jikgipa 
an-tang be'enni kosako bil man'jaha indiba 
segipasa; aro uandake segtpa an-tang be-enni 
kosako bil man'jaha, indiba jikgipasa.” (I 
Kor. 7 :3-4.) Oe, basakoba maiba a-selni gimin 
jik aro se be-enni gita nangrimaniko dontong- 
atna nangnaba donga, indib^, ian adita 
salrapgnasan ong-na man-a. 



( 31 ) 


Paul manderangni be*enni skani gtmiii 
kratcha'a gri paraKe agansranga : 
gijagiparangna aro segrirangna anga agana» 

an'tangko rakina amjaode, uamang kirn- 

china; maina kamana bate kiman nambata.** 
Kor. 7:8-9.) Ba saoba me-asa aro mexhik 
namgrimrike tik ka*manahaode, aro an*tang 
tangna skako bamatna neng-ani ong-ode 
uamang bia ka*na tik ka-grikna nanga. 

Jisuni skiani gita, Paulni skiani aro gipin- 
rangni skiani, bexnni skaniara Isolni on'gimiu 
kragipa aro namgipa mandeni bewal ong-a. 
Me asa ba mexhikna ongchong, bexnni 
skania Isolni gamchatgipa patiani ong-a ine 
uina nanga. Maina jik aro seni gisepo be*- 
enni nangrimgrikanichisa uamang saksa sak- 
gipinko rongtale uigrikna man-a, aro iachisa 
aiao inmanpilgipa ka*saaniko parakgrikna 
man'a. lachi uamang janggi tanganio nambate 
an'sengbate, aro kusi ong'bate dongna man*a. 

Indake ong'genchimoba, Paul ant'angde bia 
ka'jaha. Paulni bia ka-gija dongani a'Sela» 
Boukamani sal sepangaha ine bebera'ani axel 
ong-achim. Aroba, ua an-tangsan bia ka’g^a 
dongaijaha, indiba man'ode sakgipinrangkoba 
an tang gita bia ka*gija dongchina ine ku**^ 
patiaha. Paul iakon nikaha, bia ka'gin^ mande» 
an'tangni jik ba seko bang'bate kusi oug'ataa 

chanchina nanga-gaakachim. Indake ong ani 
gimin jikgipa segipani gimin bang’bate chan- 
phina ga*aka, aro segipaba jikgipani gimin 
bang'bate chanchina ga-aka. Indiba, a'gilsak 
bon'ani sepangahani gimin, jik aro seni gisepo 
chanchigrike somoiko re atani pal, ua somoiko 
gisik ka'tong gimikchi Kristoko am'na aro una 
dangdike onmasa nangachim. 

Indiba, anxhing iako gisik ra na nanga, 
Paulni aganani gita, ian uni chanchianisan 
ong achim. Ian Gitelni una agananide ong*- 
jachim. Uni gimin an ching Paulni agangi- 
min ia katarangko rakina nangchongmotade 
ongjachim. Maina anching a-bachenggipa 
Kristianrangni Kristoni rc’bapilani gimin aro 
a'gilsak bon ani gimin, ka-dongsoani gita ong-- 
jaha ine dax nika. Indake ong-genchimoba 
Paulni skianirangko gamchata gri ine anxhing 
channa man ja. Paulni miksonga chpngmotde 
bebsra-giparangko Kristo baksa nangrimaoniko 
mamungchiba ekatna nangja (bia ka'- 
achimangba) inesa miksongachim aro ian kakket 
ong’a. 

Mande saksao Jikgipa saksan ong*na nanga : 

Jisu bia ka*ani gimin skion, mande, saksa 
jikgipa saksan ong*na nanga ine skiaha. An*- 
chingni nikbagimin gita, Jisuba Niam Git- 
chamo jedake gextahachim, uKo raxhakpaa. 

la ge’etania, *‘Mande an*tang ma-ako aro paako 
wate jikgipamung nangrimgen aro uamang 
sakgni ong jaha indiba, be'ensan ong'gen.” 

Paul Kristian bia ka-ani gimin rongtalbeen 
an chingna aganaha. “Me-asa sakanti jikgipa 
saksanko kimna nanga, aro me'chik sakanti 
segipa saksanko kimna nanga.” (I Kor. 7:2.) 
Bia ka'anio segipa aro jikgipani nangrimanichi 
ning’tubegipa ka'saaniko ong-ata. la ning'tube- 
gipa ka'saaniko Paul Kristoni Mondolina ka*- 
saako toe aro Mondolini Kristo baksa nangrim- 
aniko mesoke skiaha. la ning'tubegipa ka'- 
saaniko me'asa jikgipa saksako kime nangrim 
aniosa uina man*aia. 

Mande jik saksana bate kimode, uni ka*- 
saaniKo sualna nanga. IndaKe Ka-saanixo 
bilgriata. Jikgipa saksan ong'e una ka-saa 
gita, pilakba bang-a jikgiparang dongode 
uamang sakantina apsan date ka'sana man'ja. 
Jik sakgni ba una bate kimania me'chikrangni 
mikkimko ong'siata aro uamangko chon 
nikani ong*a. 

Jik Se Galani : 

Jik se galani gimin Jisuni miksongchongmote 
skianiko, Nama Katarangko serikgiparan^ 
serikanio dingtanggrikani donga. Jisuni sl^ 
niko Markni serikani gitade, jik se galna man*- 

ani dongjasrang. Indiba, Matini Nama Katao, 
tilekani dosko rim-a man'ode mande jiktangko 
galna man'a. Mati indake galani cholko on‘a 
gita nikgenchimoba, indiba, Matiba Mark 
gitan Jisuni ia katarangko janapaha. “Isol 
jeKo nangrimataha, uko mande ekgrikatja- 
china.” 

Tilekani a'selo jikko galna man‘a me Mati 
aganon, bia ka-giminko ekatani gri ine 
Jisuni skianiko jeani ong*a gita an'ching nika. 
Indiba indake ongxhongmotade ong'ja. Mati 
Jihudirangna miksonge seahani gimin uamangni 
dakbewalo pangchake iako janapasan ong'aia. 
Indake ong'ani giminsa, Niam Gitalni gimin 
ning'tue uigiparanag, Matini seana bate Markni 
sea kakket ong'bata ine nika. Aganbagimin 
gita, Mati a’bachenggipa Mondolini Jihudi 
Kristianrangni chanchiani gitasa sebatahachim. 
Uamangni dakbaronga gita tilekani giminde 
jikgipako galna man*a ine Jisuba skiaha ine 
uamang chanchiachim. 

Indiba anxhing iani gimin jekoba chan- 
chibo, mingsako gisik ra-na nanga, chong- 
motan, Jisuni skianirangko dongimin niam 
gita chane, je obostaoba jik aro se galgrikna 
man'srangja ine chanchina nangia^ Jisuni skiar 
niko an'ching mingsako uia,bi£|ka‘ania Isolni 
dongimin niam ong’a. Uni. gin^in,. me'a aro 

me'chik bia ka'nasion, janggi tanga gimikna 
aii'tangna jorako see ra'enga ine uina nanga. 
MaibaKai jik aro seni gisepo galgrikna nangam 
ong'ode jik aro seni gisepo janggi tangrimna 
man'chongmotjawa ingipa a'selosa galgrikani 
ong*na nanga. Segipa aro jikgipa uamangni 
bia ka*ani somoio ku'rachakgrikaniko janggi 
tanga gimik rakkina joton ka*na nangchong- 
mota. Segipa jikgipaoni aro jiKgipa segipaoni 
siachisa engrikaniko man-na nanga. 

Paulni bebera a gita, Jisu uni sninggipa> 
rangna jik se galgrikania nama ong'ja ine skiaha. 
Uni gimin Korinthia Mondolio donggipa jong- 
norangna, mongsongbate bia ka‘giminrangna ua 
indake seataha, “Kimgiparangna anga ge*eta, 
angade ong'ja, indiba Gitelan, jikgipa segi- 
paoni ekjachina.” ( 1 Kor. 7:10. ) Kristian 
jikgipa segipako galode ua sakgipin segipako 
kimgija dongchina, ong'jaode segipakon kim- 
taichina. Apsan dake Paul, segiparangnaba 
aganaha, segipa jikgipako galode ua gipin 
me'chikko kimtaigija dongchina, ong'jaode». 
jikgipakon kimtaichina'Indiba, jikgipa bebera*- 
gijagipa ong'ode, segipa uko galna man'a,. 
aro segipa bebera'gijagipa ong'ode, jikgipa 
uko galna man'a. Indake agangenchimoba 
skanggipa Korinthia Mondolina sea chiti 
gimikko nidimate sandigenchimode, bia kraO' 
jik aro se siaona kingking niamchi kagrikalDo 

man-gimin ong*a me anxhing Paulni skianiko 
nikgen. 

Kristian Nokdang : 

Kristian bia ka ania Kristian Nokdangko 
ongaia. Niam Gitalo Kristian Nokdangni 
gimin bang-en skianirang donga. Kristian 
nokdango ma'a paa aro dedrangni gisepo 
maikai nangrime janggi tangnanangaaro noksul 
songsul maikai janggi tangna nanga iarangni 
gimin bang'en skianirangko an'ching nikgen. 
Indiba Jisuni agangipa mitam katarangko 
chanchie niode, nokdango ma’a paa aro de- 
rangni gisepo nangrime janggi tangani, noksul 
songsul melie janggi tangani dongna amgijani 
ong a gita nikpilgen. Uni ia katarangko chan- 
chie nibo. “Angna bate ma'a paana ka'sagipa 
angna kraja, aro angna bate depante demechik- 
na ka sagipa angna kraja.” (Mt. 10-37, Lk. 
4:260 Aroba, Jisuko ja'rikna ske pagipako 
gopchengna bi-gipana ua indakesa aganaha, 
^‘Sigiminrang an-tangtang sigiminrangko gop- 
china na-ade re'ange Isolni songnokko agan- 
prakebo.” Lk. 9 :60, Mt. 8 :22. 

Aroba uni katarangko chanchie nibo, uni 
agana gita, uni a-gilsakona re'baanichi, ua 
bebera-giparang aro bebera*gijarangni gisepo 
bobil ong'grikgenchim. Ia bobil ong'grikania, 
jninde mandeska baksasah ongaijawachim, 



la bobll ong'g'rikania, mande mandeska bak- 
sasan ong*aijawachim indiba ka'sara nokni 
ma-drangni gisepoba ong*genchim. Indide uni 
kamchi a'gilsakna tom tomaniko ra'baani pal, 
bobil ong'grikanikosan pilakkon ong'atgenchim. 
(Mk. 9:40. Mt. 10:34-36.) “Anga a’gilsakna 
tom’tomaniko on*na re’baaha ine na*simang 
chanchiama ? Anga na’simangna agana, ong‘- 
ja; batesa jegrikako. Maina da’ontaltal, nok 
te sanoni sak bonga dingtang dingtang ong’e, 
sakgitam sakgnini bobil, sakgni sakgitamni 
bobil ong’gen. Paa depanteni aro depante 
patangni, ma’a demechikni aro demechik ma*- 
tangni, niotang an’ tang namchiktangni bobil 
ong’gen.” Lk. 12:51-53.) 

Kristian nokdang ong gijagiparangoni Kri- 
stoo bebera’giparang, ia Jisuni agangimin kata- 
rang gitan, chu’sokronga ine an’chingna saki 
on a. Damang Jisuko ja’rikgiparang ong’- 
ahaon, ka’saa nokni ma’drangrangni gisepo 
bobil ong’aniko dakatronga. Jisu iakoba 
uisoaha* somoi re’baenga, jensalo uni sninggi- 
parangko ma’drangrangoni aro nokni mande- 
rangonin bobilrangni jako oii’gen. “Ma:a 
paa, jongada, ma’drang bakska aro ripeng- 
rangchiba na’simang rim*e on’ako man'gen.” 
Lrk. 21:16 Kristian ong-gijagipa nokdangrang- 
oni Kristian ong gipa manderang Imi^'a 
changon indake duk aro a*rikanirangko man^oii, 

ma’a paa aro ma'drangna bate Kristianskarang- 
ko ma*a paa chong'mot aro ma'drang chong’- 
mot gita maii'pilskaa. 

la pilak Jisuni agananirango, Jisu maiko 
miksongchongmotachim mitamrangko an'ching 
ma'sina neng'anirang donga. Indiba, ming> 
sako an'ching uia, uni sninggipa ong*nasieng> 
giparangoniko uamangni janggi tangani gimiko 
on'kangsranganiko ua dabiachim. Aroba , ma’a 
dedrangna bate, Jisuni sninggiparang, Jisuna 
ka-sabatna nangachim. Da-o iarang gimikko 
aganbaahani gimin, an’chingni nokdangni gimin 
an’ching simsakna nangja ine Jisu aganja. 
Jisuni miksonganio, nokdangna an’chingni sim- 
sakna nanganirangko chu’sokatna nangja ine 
ua aganja. Iarang pilakko an’ching chu’sok 
atna nanga. Jisu an’tangan chisolo duk 
chake sinasiani somoimangoba an’tangni ma’- 
gipako gisik ra’atkue, an’tangni ka’sagipa 
sninggiparangoni saksana nirokchina gita 
donangaha. 

Ma’a paako aldumitangna sikjae Jihudi 
manderangni gisepo, an’tangtangni tangksko 
Isolna on’aha (Korban) ine pa’siicari jokna 
Joton ka’giparangko Jisu namen manenge 
aganaha. Indake dakachi, Moseni ge’etgimin, 
“Nangni ma’ako aro nangni mande 

ra’bo.*’ inaniko jeko Jisu dal'nikbf^chim uko 
uamattg chonoiksrangachim. 

Kristian Nokdangara. Maidakgipa Ong*na 
Nanga : 

Noktango ka'saa dongon, 

P’lakan nitoa’ 

Noktango ka*saa dongon, 

Katchaa dongkama, 

Tom'tomaba dongode, 

Pilakkon an sengata, 

Noktango ka'saa dongon, 

Sal name re- a. 

Nok chongipa ong-oba, 

Ka-saa dongoa, 

Ka-onanga, jegrika, 

Pangnaba dongja. 

Pulrang, nitoe bala ; 

Sara, bari silbea ; 

Janggitangko chu'soka, 

Ka-saa dongoa. 

Noktango ka-saa’ dongon, 

Sal raka gita. 

Sakgipinna gipanga, 

Noktangni ka-saa’ 

Chirang, bolrang, doorangba* 
Katchaako mesokpaa ; 

Salgin’ Apaba katchaa, 

Kasaa’ dongoa. 

Noktango ka'sagrika, 

Jisunin ong*a; 

Noktango ica-saa’ donna, 

Angni pal donga. 

Nokni mande sakanti, 

Ka'sagrikna salanti : 

Knstian nokko mesoka, 

Jisun’ ka-saachi. 

Kristian nokdang jeo segipa aro jikgipa 
saksa sakgipinna namen ka sagrika aro ku - 
cholsan ka*saao uamangni dedrangna simsaka, 
uan Kristian nokdang ong a. Indakgipa nok- 
dango ma'drangni gisepo ma'sigrikani aro pilak 
kamrangon dakchakgrikani donge, tom-tomani 
aro katchaani dongkama Ua nokdang chongipa 
ongnaba donga, aro a-gilsakni gita, ua nok- 
dango okkri cha*asiani ong naba donga, indiba, 
indakgipa Krisiian nokdango kaonangni katako 
aro jegrikani katako pangnaba knajawa. Kris- 
toni dongna krae ua nok sara bari nitoe sil- 
gipa ong'a. Indakgipa Kristian nokdang sak- 
gipinrangna Kristian nokdang chongmotni 
gimin uiatna man a.. Ua nokdang Kristoko 
aro Kristoni ka-saaniko noksul songsulna 
sualskana man'a. 

Kristian nokdang, bi'sa desa, buchuma 
budepa pilaknan nambatgipa biap ong’a. Uni 
gimin chekao donge kam ka*(^4 bachekao 

donge schoolo poraioba nokdangna ka'pakgija 
an'ching dongna man -ja. lano dingtangmancha 
da lroroenggipa bi-sarangna simsakani donga. 
Uamangna dambemitingonin Sastroo parape*- 
gimin Isolni aiao inmangipa ka'saaniko agane 
skibaa. Kristian nokdangni saianti janggi 
langanio pangnan IsoJo bi'ani aro Sastro 
poraiani donga. 

Kristian nokdango ma'drangni pilaK mande 
rangko ka saachi kadime nangrimata." In- 
diba, indakgipa nokdang noktangni giminsan 
chanchiaiani gisik ba kam dongja. Maina^ 
sakgipinrangko dakchakna aro soka chakna 
namnika. Uamangni nokrang ma'drangni nok- 
san ong'aigija, indiba pilak manderangnan 
chakram aro katchaani biap ong'a. Songsul- 
rang noksulrang aro npengskarang indakgipa 
nokdangko Kristian nokdang ong'a me ma'sia. 
Uandaken uamangni nangani salrango ka'- 
saaniko aro dakchakataniko man'na an'chingo 
ka'donga. Kristian nokdanga tom-torngipa 
nengtakrara ong'a. Songjinma aro songadam- 
rangoba ong'Chong, pilak nama kamrang aro 
silroro churoroanirt.ng nokdangrangonin ong'- 
baa. 

Jik aro Se : 

Segipa aro jikgipani gisepo meligrikna 
nangani gimin rongtalbeen Paul aganalta, 

“‘Me asa me*chikni skotong ong*a.” (I Kor. 
11:3.) la katako bang*a manderangan, ma*- 
sisretronga ine nikgen. Maina ia Paulni agan- 
gimin katarango pangchake mitam segiparang 
jiktangtangko chonnikronga, aro uamangko 
mande minggija, skataiig jekoba daka. Da‘- 
aroroba, a'gilsakni bang‘a bakrango indake 
chanchianirang dongkuenga. Uni gimin me-- 
asarang an’tangtangna bate, onbata ine me*> 
chikrangko chanchia, aro uamangko nokol- 
rangko gita jakkala. Indiba Paul mamung 
dakeba indake chanchijachim, batesauaagam 
aha, Kristo mondolini skotong ong*e mondo- 
lina ka'saaha gitan segipa sakanti jiktangtangni 
skotong ong'e jiktangtangna ka’sana nang- 
chongmota. Uamang pilak kamon, jikgipa- 
rangna chelchakgipa aro dakchakgipa ong'na 
nangchongmota. 

Paul Ephesusrangna segipa chitio jikgipa- 
rangnaba indake ku'patie aganaha, “mexhik- 
rang Gitelna gita, seiangtangna bambo.” £ph. 
5:22. Ua aganangkuahachim, je, segipa jikgi- 
pani skotong maikai Kristo Mondolini skotong 
ong’a, aro ua bexnko jokatgipa ong'a, indiba, 
segiparang jiktangtangna ka’sana nanga, jedake 
Kristo Mondolina ka'saaha, aro uani gimin 
an*tangni janggiko on*aha. Uni gimin segi^ 
aro jikgjpani gisepo nangnman^ Kristo; aro 
Mondoh gita ong*na nanga. I^egipani jikgt- 

pako sason ka*ania ka’saani niamchisa ong'na 
nanga. 

Krlsto aro Mondoli jedake bimang ge*sa 
ong-a, segipa aro jikgipa be*ensan ong-a. Jisui 
uni sninggiparangna ka-saaha aro dangdike 
on*aha. Uandake segiparang jikgiparangna 
simsaknaaro ka'sana nanga. Ua an'tangko on** 
kangc ka saanio aro dangdike on*anio jak> 
sramgipa ong*na nanga. 

Ephesusrangna seanio Paul minggipin 
dakeba aganaha, *‘Be*entang ine segiparang 
jiktangtangna ka'sana nanga. “Eph. 5:28. 
Bia ka’aon mcasa aro mecbik be'ensan ong'aha. 
la nangrimanio jikgipa segipani be'enni bak 
ong’aha. Kristo maikai Mondolina ka’saaha 
apsan dake Kristian segipa jikgipana ka’sana 
nanga. Indakgipa ka saako segipa mesoka- 
haon, jikgiparang segiparangna apsan ka’sa- 
aniko aro mande ra’aniko dakgija dongna 
man’jawa. 

M|i*a Paa aro Dedrang : 

Ma’a paa aro dedrangni gimin Ephesus* 
rang odai 6 gipao Paul aganaha, ‘*Dedrang» 
na’simangni ma ako aro paako Gitelo manibo.** 
Eph. 6:l>-2. Ma gipa pagiparan^ba dedrangko 
ka’saachi aro chakchikachi gisik gnange jak«^ 
kalskana nanga, noko nama sason dongiui 

nanga. Indiba pangnan dedrangko maneng- 
kamna aro sasti on*kamaoniko pagiparang 
an'tangtangko raRina nanga. Ma*a paarang 
je gisikchi dedrangko tarie dal-atgenchim, :ua 
gisik Xlristoni gisik ong'na nanga. 

Kristian bebera ani gimin bi'sararigna skiani 
nambatgipa biap aro chol noktango ong a. 
Kristian nokdango Isolni on'gimin dakroroeng- 
gipa derangrang baksa janggi tangrimanio 
an'chingni simsakna nangani donga. Isolko 
uiatna gita anxhingni dingtangmancha dakgni 
kam ong a. Kristian janggi tanganio bi sa- 
rangRo dakatna nambatgipa biap Kristian 
nokdangna agre gipin dongja. Uni gimin 
an'chingni nokdang brsarangni cha*ram, 
turam biaprangsan ong'aigija, uamaiigko tariani 
biap ong chongmotna nanga. An'chingni nok- 
rango, chong motgipa Kristianni janggi tangani 
bewalrang dongna nangaJcdaRode an'chingni 
dedrang Kristoko ja rikgiparang ong-na dak- 
chakaniko man'gen. 

Me*chikrang aro Brsarangni Gimin : 

Jisu Kristoni chasongo a gilsakni darang 
manderangan, me'chikrang aro bi sarangko 
gamchatnike jakkaijachim. Ua chasongo me'- 
chikrangko mande gita jakkaijachim, indiba 
nokol dakesa jakkalachim, uamangko ba'tim 
chi'timnasan rakiaiachim. Bi'sarangko pagi- 

pani kal'ani ba jakkalani bosturang gitaSan 
chanchiaiachim.Indakgipa dakbewalni gitnin 
Romaa sipai saksani, degipako man'nasienggipa 
jikgipana seata chitioniko rongtalbeen nikge^/ 
Ua bi'sa atchiahaon, maiko dakna nanga» 
chitio aganatengachim. Me a bi-sa ong'ode, 
simsake klduchina indiba, rae-chik bi-sa ong-ode 
so'ote galchina ma*gipako ge-etataha. 

Jisu me-chikrang aro bi-sarangko dabnik- 
beachim. Ua uamangna ka sae dakrongachim, 
aro uamangni dangdikc on anirangko ra-chak- 
rongachim. Martha aro Mariam uni nam- 
batgipa ripengrang ong-achim. Ua bi sarangko 
ra-chakaha, aro uamangna patiaha. Indake 
ma tangtangni bi satangtangko Jisuona rim- 
baako sninggiparang beng'on, ua aganaha, 
“Uamangko da beng, maina, indakgiparangnin 
Isolni songnok ong a.” Mk. 10:13-14. Chang- 
gipino ua bi sa saksako de-lome aganaha, 
“Angni bimungo ia gita bi sarangoni saksako 
ra-chakgipa angkon ra’chaka.” Mk. 9:37. 
Uni an sengatgiminrangoni bang-an bi-sarang 
ong-achim. Uamangoni saksa bilsi chi gnimang 
ong-gipa Jairusni demechikba ong-achim. 
Lk. 8:40-56. 


Uni gimin Kristianrang me-chikrangna ka*- 
sana aro uamangko mande ra-na nanga, mong- 
songbate, segiparang jikgiprangna- ka-sana aro 

uamangko mande ra’na nangchongmota. 
ma‘a paarang uamangni dedrangKo chonnikna 
aro uamangna ka saninggija dakna nangja. 
Dedrang Isolni gamchatbegipa patigimin gam- 
rang ong*a. Bi'sarangko aro chadambegipa- 
rangko jakkalanio an'ching Jisuni daka kain> 
rangko skie ra-na nangchongmota. An’ching 
ma'a paarangba ong'ja maina, schoolo skigi- 
parangba ong'ja maina, ba chadamberangni 
dilgiparangba ong'ja maina, an'chingni ning’o- 
dongenggipa dedrangna simsakna nanga. 

Jik aro Seni Gisepo Kakket ong*aiii : 

Bia ka*anian Isolni dongimin niam ong'a, 
ine aganbaaha, aro uchi me a aro me'chik, 
bcenni skako chu'sokate Katchana man’a. 
jeko gipinchi man'jawachim. Segipa aro jik- 
gipani nangrimania bcenni skako chu'sokate 
katchaanisan ong'aija. Indiba uamangni gisepo 
chongmotgipa ka-saaniko parape'gnkani ong'a. 
Ian saksa sakgipinna an tangtangko on'kang- 
grikaniba onga. Uni gimin be'enni skako 
chu'sokatnasan kimaiode aro jikni kosako jik, 
aro seni kosaKo se, am'dapdapode, bia ka'ani 
mamungdakeba chu'sokjawachim. 

Korinthia Mondolini manderang, Kristoni 
manderang ong'ahani gimin cholon namgijao 
jang^ tangjachina Paul uamangko beng-aha. 
Ua inaha, “Kristoni be'enni bakrangko ra'e 

darini be-enni bakrang dakboma ? Na'simang- 
ni be-en na'simangni man'gimin Gisik Rong- 
talgipani torom nokdring ong'a ine na'simang 
uijama ?” I Kor. 6:15, 19. Oe, an ching 
Kristianrang ong'ahaon, anxhingni be*en- 
rangko aro ka'tongrangkoba Kristonao n'man- 
aha. Uni gimin anxhingni bexnrango Kns- 
toko rasong chaatna manxa gita, anxhingni 
bexn aro ka'tong rongtalgipa ong'na nang- 
chongmota. 

Anxhingni mitam panterang aro me’trarang 
basakoba mikchagrikon bia ka*na skangon 
gualaniko dakronga. Indiba iako dakahaode, 
namgipa ba kragipa bia ong'na man'jaha 
maina, ian Isolni nik ao aro manderangni nikao 
ra'chaktoani ong'ja Basakoba an'ching lakoba 
nika, bia ka na skang indake a sel ong gipa- 
rang bia ka-e jik se ong ahaoba uamangni 
gisepo ka'donggriKgijanirang aro bebera'grik- 
gijanirang dongronga.Aro indake uamangni 
nokdang tom'tom ong'na man'ja. Uni gimm 
bia ka na skang an'tangiangko rongtale rakina 
nangchongmota. 



Odai IV 


A SONGO KRISTIAN JANGGI TANGANI 

Kristianni a’soogna dakna nanggni : 

Mark odai 12:13-17 podrango Pharisi aro 
Herodianrang Jisuko katachi ja'guatna mik- 
songe agangrikaniko anxhing nika. Uamang 
Romni raja, Kaisarna kajina on'malama on*- 
malja sing'majoe niaha. Jisu, uamangna aiao 
inmangipa agananiko on'aha, “Kairsarniko 
Kaisarna aro Isolniko Isolna on'bo.” la 
aganchakanichi Jisu maiko miksongachim ? 
Jisuni miksongani indake ong’achimkon. 

A songo songdonggiparangoniko sorkari 
bang'a dabianirang dongronga. Uandake song- 
donggiparangoniko a'Songna aro sorkarina 
dakgni kamrangko kaisarni bang a dabiani- 
rangba dongachim. Kajina on*na nangani 
sorkarina dakna nangani mingsa ong'achim. 
Sorkari, a-songo donggipa-rangna bang'a nam 
gnirangko dake on'a, aro ia nama kamrangna 
sorkariko dakchakskana songdonggiparangni 
kam ong'a. 

Jisuni somoio Jihudi manderang Romni 
rajani ning'o raiotrang ong'e dongengachim. 
A'songni manderangna a-song gimikkon nam- 

gipa sorokrangko namgipa niamrangko Romm 
sorkari dake on'aha. Romni sorkari iarangko 
dake on’ahani gimin uarangni namgniko man*- 
pae songdonggiparang Romni sorkarina 
kajinako on-na krabea. Ua chasongo jedake 
ong aha, da'oba apsan ong-anirangko nika. 
Att'chingni a-songo namgipa Hospitalrangko, 
schoolrangko, aro sorokrangko sorkari dake 
on-aha anching songdonggiparang ong'e 
iarangni namgniko man e iarangna kajinako 
onma kraa. 

Kristianni a songna dakgnirangni gimin 
Paul Romrangna odai 13 gipao seaha. “Sak- 
antichubatgipabil gnanggiparangna bamchina, 
maina Isoloni ong gija, mamung bil dongja.” 
Rom. 13:10. Jisuni an-tangona re-bagipa 
Pharisi aro Herodianrangna agangipa kala- 
rango pangchake Paul bang en dokbadale 
seaha. Kristian songdonggipa ong c, a-songo 
manina nanggni sorkarini niamrangko manina 
nanga. lako an ching dakna nanggen maina, 
Isoloni ong-gija, mamung bil ba sorkari dongja 
aro ong-giparang Isolni dongimin ong;a. Paul 
dal-begipa Roman a-songni songdonggipa ong-- 
na rasong chabeachim, maina Romni sorkan 
an’tangni songnokni manderangko name nirok- 
ahachim. tJa Roman a songni bilko Isolni 
on'gimin bil ine chanachim. Isolni miksonga, 
a'gilsakni raanderang jatsan ong*e dongchina 

ong’jaha, indiba, dingtang dingtang jatrang 
oag'e an'tangtangna sokariko dakchina ong*aha. 
Jedakode a'songni manderang nangrimgriKe 
dongna tnan'genchim. Indakgipa sorkarini 
bilsa Isoloni ong'a ine Paul chanchiachim. 
Uni gimin Paulni chanchia gita, a-songni 
sorkarini niamrangko jechakgipa manderang, 
Isolko jechakgiparang ong’a. 

A'songni namgipa manderang, sokarini 
niamrangna kenani dongja. A* song, namgipa 
songdonggiparangko rakia. Indiba namgija- 
gtpa manderangko sasti on-a. Namgijako 
dakronggiparangsa, kakket bichalna kena nanga. 
Uni gimin a'songantion a’songko tom’tome 
rakina aro golmal ong’anirangko champengna 
policerangko nanga. Indake a’songni dilgi- 
parang a’songna, jatna kamko ka’on, a’songna 
aro jatnasan kamko ka’aia ong’ja, indiba, 
Isolna ka’aniba ong’a. Uni gimin Paul agana, 
“Pilakna uamangni man’gnirangko on’bo 
kajinako man’na nanggipana kajmako on’bo; 
ra’napani kajinako man’na nanggipana ra’nap- 
ani kajinako on’bo; jena kena nanga una 
kenbo'; jeko mande ra’na nanga, uko mande 
ra’bo.” Rom. 13:7. Paul iako seengmitingo, 
Jisuni M,ark odai 12-17 ^pao agangimin 
katarangko agandapengachim, chongmotan, 
a’songo janggi tangenggipa Kristianrang, Kai- 
sarniko kaisama on’na nanggenchim. Indake 

Paulni chanchiani gita, sorkarini niamrang 
Isolni dongimin niamrang ong*a. Uni gimin 
uarangko manina aro uarangko rakina nanga. 

A.*songni songdonggiparangoniko sorkarini 
dabina nanggijanirangba donga. Jisu agana, 
“IsoIniKo Isolna on*bo.” Kristianrangni dal*- 
batgipa manina nanggnia Tsolko mamani^ 
ong’a. Jerangko Isolna on*na nangachim, 
uarangko Isolna onma nanga. An'chingni 
Isolna on'pilna nanggiparangoni mingsa, Isolko 
olakianian ong-a. lako anxhingni gisik ka*- 
tong gimikchi an'ching dakna nanga. Isolko 
olakianiko je sorkariba a'songba champengna 
nangani dongna nangjawachim. 

Oe* pilak songdonggiparangan a-songni sor- 
kariko manina nanga. Indiba, basakoba 
Kristianrangni dakna amnikgijanirangko dra- 
atgenode aro songdonggiparangna kragijani- 
rangko dakatode, indongarangko dakrimpana 
man'jawa. Paulni ia chitiko semiring somoi- 
rango, Romni sorkarini kamrang aro ni^- 
rang songdonggiparangna namgni ong'achim. 
Indiba ruutgijan» Niro raja, Romni Kristian- 
rangko a’rikna a'bachengaha. aro uni hukum- 
rang gita, bang-bea Kristianrangko wa*alo 
so’aha, matburungrangna on*aha, aro rokom- 
anti dake sinjetanirangko dakaha. Indake 
ja'mano, Isolko gita, an*tnngko olakichlnaj 

a'songni manderangko ge'etaha. Ian Kris- 
tianrangna aro kristian Mondolina dakna 
amgijani ong'achim. Uni gimin uamang 
Romni sokarichi bang'a bilsirangna a'Hkako 
aro duk on’ako man ah a. 

Kristianrangni Isolna onna nanganiko 
Kaisarna on-china dabiahaode, Kristianrang 
bebera-atangna duk chakna ba janggitangko 
on'na tarina nanga, Indakgina sorkarini nam- 
gijagipa niamrang aro kamrangko a-songo 
dongpagipa ong-e Kristianrang manigija dakania 
kraama ? la sing anina manderang minggni- 
ko aganchakronga. Mitamrangni chanchi- 
anio, sorkari indake kragija kristianrangko 
sinjeton sorkarini kosako chakatna kraa me 
agana. Indiba, mitamrang sorkarini kosako 
chakatna kraa ong ja ine chanchiskaa. Jerang- 
an sorkarini kosako chakatna kraa ine agana, 
uamangba sorkarini namgija kamrangko namat- 
na mamung gipin chol ong'jaha ine nikosa 
indake dakna kraa ine agana. 

Paulni chanchia aro betera.-ani gita, a-gil- 
sakni je sorkariba a-songni manderangni nam- 
nik gijarangkc skatang dakatna bil dongjachim, 
uni gimin Paulni nikani gita, a-songo, dong- 
pagipa manderang ong-e sorkarini kamrangko 
sandina aro uarangni gimin, aganpana bilko 
man-na nanggenchim. Basakoba sorkari . an-- 

tangna Isolni on-gimin bilko jakkalsretna man-a. 
Sorkarini indake ong'ahaon, a'songni mande- 
rangni bamaniko aro niamko ja'rikaniko sor- 
kari ka*dongna man’ja, Kristianrang a’songni 
silroroanina aro a'songni namgnina sorkarini 
kam ka’anirango jak on pana nangchongmota. 
Indiba, sorkarini kamrang namjaode. Kris- 
tianrang a-songni manderang ong-e sorkariko 
jena man na nanga. 

Sorkarini pilak kamrangko MondoJi sim- 
sakbee nisona nanga: jedake a-songko namao 
re’dilengama, a'songni manderang jakgitele 
Isolko olakina man'engama ?. Oe, saoba 
cha'uode ba mande so'otode, sorkari ua cha*- 
ugipa mandeko, ba ua mande so'otgipako sasti 
onma kraa, aro on*na nanga. [ndiba, bebera-- 
atango Isolko olakianiko champengna kraja* 
lako dakna a-bachengon anxhing sorkariko 
mikrakatna nangchongmota. 

Kristian, aro Dakgrikani Gimin : 

Kristian mande sipai ong ode dakgrikpana 
kraama ? la sing aniko skang Asiao, Africao, 
an'chingni a'songo sing na nanganiko nikron^- 
brejachim. Indiba, anxhingni chasongo iako 
sing'na nangani sokbaaha. Bang*a a’song- 
rangan jakgitel ong'aha aro uarang an'tang- 
tangna sipaini dolrangko rakina nangnikaha. 
Maina a songtangon simatangon dakgrikani- 

rang ong'engaha ine uamang nikaha. Indake 
ong'ani gimin, a'songko rakina bilakgipa sipaini 
dolrangko nanggen ine uamang uiaha. Indake 
ong'ani gimin chasong dambeni manderang 
da'o salantian sing'enga, Jisuni A'brio “namgi- 
jagipako warachaknabe” ine skiani miksongania 
mai ? Jisuni agana gita, “na'simang namgi- 
jagiparangko warachaknabe, indiba saoba nang- 
ni jakrani natengko satkapode, nateng sam- 
gipinkoba una on'bo.” Take dakaigenma ? 
Indake an'ching sipai ong’e dakgrikani somoio- 
ba warachakgija donggenma ? la mingsa 
sing'ani ong*a. la sing'anirangna ming bri- 
kosan chinga aganchakna man'aigen. 

Skanggipao, Kristian sakprakprakan tom*- 
tomaniko ra*bagiparang aro nangrimaniko ra-- 
bagiparang ong-na nanga. An*ching sakprak- 
an pangkamgipa a'gilsakni tom’tomaniko 
ong'atna tikkelgiparang ong-na nanga. An*- 
ching nangrimatgiparang ong*e nangrimatna 
kam ka'giparang ong*na nanga. Anxhing 
nangrimatna kam ka*giparang ong-e an'tang- 
tangan skang hangrime mesokchengna nanga. 
An'ching maikai an’tangtangan nangrime mesok- 
chengna nanga, iani gimin Jisuni skianirango 
namen rongtala. Indiba an'ching a'songni 
manderang ong-e a-songtangna dakgni kam- 
rangba donga. A'songsa aro a'song gipin 
baKsa^ dakgrikani ong*on ba jatsa jatgipin 

baksa kajiani ong'on, ba sason ka-gipa dol- 
rangni gisepo jegrik-dakgrikanirang ong'oo 
iarangko namatna an'ching kam ka'giparanjg 
ong*na nanga. Indakgipa jegrikanirangko dak 
grikanirangko aro kajianirangko, sUchidare- 
rangko de-gija namatna Kristianrang doisa 
dolgijpinrang baksa nangrime kam kama nanga. 
Kristianrang indakgipa kajia aro dakgrikani- 
rangko ba indakgipa a'giisak gimikni dai'gipa 
onganization-rangona ra‘ange uamangna dak> 
chakaniko on-na nanga. lako dakachi Jisuni 
skianirangko kamchi anxhing dakmesokgipa- 
rang ong-a. 

Gnigipao, basakoba namgijako champeng- 
na silchidare de'ani sal soknaba donga. Nam- 
gijako champengjaode ja'mano namjabatani 
ong'naba donga Jedake, sakgni manderang 
dakgrike so'otgriknasiengako Police nikcde 
uamangko dontongatna bilko jakkalna nang- 
genchim. Janggi tanganio banga neng'ani- 
rangko chagronga, aro bang bata salon, uarang 
altugipa ong'ja. Basakoba namako ba namgi-. 
jako basee ra*na man'a, indiba, basakobade 
indake dakna chol ong'ja. Indaken Gnigipa 
Dai'gipa dakgrikani somoio Adolf Hitler aro 
uni a'song Germanyko dakgrikna nanga ine 
nikaha. Aro ia dakgrikanio bang a Kristianr 
rangan dakgrikpaaha. Hitler Europe gimikko 
amna chanchisoengacbim aro pilak Jibudi^ 

rangko so‘ote galna aro gipinrangaa bang'bea 
namgijarangkoba dakna chanchisoengachim. 
Uni gimin bang'bea manderang dakgrikaniko 
namnikjaoba Hitlerko warachake dakgrikna 
nangnikaha. 

Hitler Europe gimikko maii'genchimode, 
dakgrikani namgijana bate bang'en namgija- 
batanirangko ong atgen ine manderang nik- 
soengachim. la indake ong'on, maiko dako 
namgenchim tik ka na neng beani ong a, in- 
diba, bebera'atango jeko kranika, mingsako 
dakna nangchongmota. 

Gitamgipao, a'songo donggipa manderangni 
kranike babera'aniko darang a'songni sorka- 
riba chatnpengna nangja. Dakgrikani somoio, 
a'songni manderang, je a songni dingtang ding- 
tang dakgrikgipa sipaini dolo nape dakchaka- 
niko on'na namnikgenchim, jakgitelaniko on'na 
nanga. Jerangan silchidare dena kranikja, 
uamangni chanchianikoba ra'chakna nanga aro 
silchidarechi dakgrikgipa doloniko watna nanga. 
Maina, uamang bang'a gipin cholrangchi a'- 
songtangna dakchakaniko on'na man'a. 

Brigipao, da'ororoni chasongo kenbegnigipa 
dakgrikani silchidarerangko dakaha. larang- 
oni Atomic aro Nuclar Bombrangan ong'a 
aro narangko jakkalode a'gilsak gimikni jang- 

girangko gim^tna bit chu'onga. Kristian- 
rang aro a*gilsaKni bang-bea maiiderang ia 
silchidarerangko dakgrikani ong'oba jakkalna 
nangja ine chanchina man'genchim ong’- 
ode iarangko mandeni nambat-silbatanina aro 
namgnina jakkalna nanga. Da'ororo America 
aro Russia a*songrango indakgipa kenbegni 
silchidarerangko rakkieiiga maina uamang, 
saksa sakgipinko uarangchi ka’mikkenatgrikna 
man.’enga ine chanchiachim. Indiba indak- 
gipa silchidarerangko gimaatsrange ia gital 
uiani bilrangko nama kamrangna jakkalskaode 
nambatbegenchim. 

Kristianrang aro A*songnj sasonni Biding : 

Jisu a-gilsako kamko a bachengna skangon 
diabolchi majoaniko man aha ine an ching 
Nama Katarango nika. Jisuko dakmajoani- 
rangoni mingsa, a gilsakni songnokrango rika- 
niba ong'achim. (Mt. 4:8-1., Lk. 4:5-8.) Jisu 
iako dakahaode, agilsakni sason ka-gipasan 
ong'aigenchim. Ua iako dakna jechakaha. 
Indiba Jisu a-gilsakni sason ka-gipa ongma 
jechakahani gimin Kristianrang sasonni bidingo 
bak ra pana nangja ine miksongjaenga. An\- 
chingni aganbagimin gita, namgipa sorkariko 
songania, Isolni a*songna donsogiminrangoni 
mingsa ong a. Uni gimin a songni namgnina 
Kri'stianrangni sasonni bidingo sason ka'^pa 
dol baksa bakrime kam ka’paania Kristian- 

ran^ namgipa kam ong-a. Indake a'gilsak 
gimikkon Kristian sorkario aro a*songo dilgi- 
parang ong’e a'Songantion dakchakbeenga. 
Indiba, jerangan sasonni bidingo gisik nange 
kam ka’engachim, ia mingbriko gisik ra-na 
nanggen. 

Skanggipa gisik ra-na nangania, a.gilsakko 
sason ka-gipa dilgiparang pilakkon chu-sokatna 
amgen ine ka'dongna man-gijanian ong-a. 
Beben, a-songni dilgiparang ong'e a-songna 
bang-a namgnirangko dakna man-a. Uamang 
a-songko silroroatna man'a leka porako gipatna 
man-a, aro nambata — dongtobata janggitangani 
cholrangko ong.atna man-a-dal-a chona pilak- 
nan gital a-gilsakko ong-atna, ma-manti chan- 
chisoani aro daksoanirangko chamsona man-a. 
Indiba a-songni dilgiparangba anxhing gita 
manderangsan ong*aia. Uamangni chu'sokatna 
amani ari donga. Manderangni gaora de*- 
aniko aro an-tangtangnasan chanchiani gisikko 
dingtangatna gita uamango bill gri. larangko 
dingtangatna nangode Isolni ka-saaniko aro 
dakchakaniko nanggen. Mandeni kam aro 
bewalko dingtangatna nangode mandeni ka*- 
tongko dingtangatna nanggen. A-songko sason 
ka-giparangni draatachi, mandeskana . ka'sana 
aro uamangha simsakna sikahi gisikko ong*- 
atna man*ja, indiba, Isolni ong.at imin gisikrii. 
dingtang'ong'anichisa ong-na man’a. 

Gnigipa an'chingni gisik ra'na nangania*. 
a songni namgijagipa daicbewalrangko gima- 
atna aro a songko silroroatna gita, nama 
sasonni bilko nanga. Kristian sason ka'gipa 
dolni member ong'pae bang*a namgnirangko 
<iake onma man'a. Haida, member ong'pae 
nama kamko chu-sokatanian, Isolni una 
domsogimin kam ong-naba donga. Indiba» 
sorkarini Kamko ka*achi, IsolKo gualjana gita 
mikrakna nanggen. A’songni dilgipa Kris- 
tianna mingsa dal’gipadakmajoania, a-songni 
dolni chu'sokanio pangchake mondoliko jang- 
gilatanian o'ng'na ama. Kristian ong'e ua je 
kamoba dongja maina, uni skanggipa dakgnia, 
Kristona saki on'anian ong-a. 

Gitamgipa an’chingni gisik ra’na nangania, 
a’songni je sason ka’gipa dolba chu’soksrang- 
gipa ong’a ine an’ching chanchina nangja. 
tja an’tangni dolan nambata ine chanchinaba 
donga; tndiba, indake ong’janaba gnang. 
Uni gimin a’songni sasonni sason ka’gipa 
member sakantian inadake chanchianirang dolsa 
dolgipinni kosako ong’gija matnanggrikanirang- 
ko dakjawachim, maina, dol ^pinni mandeba 
jo.ngadaskaan ong’a. Uni gimin an’ching saksa 
sakgipinko mande ra’grikna nanga. Indiba, 
a-songna dakchakani aro ra-chakani kranik- 
gijagipa sason ka’gipa dolni ba sorkarini mitam 
kamrangko Jena narignaba donga. Indake 

dakna nangoba Kristiaoni kam aro katarang 
Kristianna kragipa ong’na nanga. 

Brigipa an'cbingni gisik ra-na nangania, 
Kristian sakanti sorkarini kamko ka'bo ba 
ka-jabo, indiba a songo donggiparang ong-e 
namao janggi tanggiparang ong na nanga. Ua- 
mang a*songni leka puonani somoio chanchie 
puonna nanga. A'songtango aro a'gilsako 
ong'enggipa obostako uirikna man’na gita, 
songbadrangko poraina aro Radiorangko kna- 
timrongna nanga. Kristian sakantini janggi 
tangani pilak kata aro kamrangon* Kristianni 
bewalo pangchake janggi tangani ong*a. 

A’songni janggi tanganio Knstian Mondo- 
lini dal'begipa jak dongpaa. Jisu uni sning- 
giparangko a‘brini kosako rikgipa songjin- 
mako gita toe aganaha. Uamang samtang- 
tango dongenggipa manderangko nama kamona 
rimbana uamangko dakchakna nanga.Mondolio 
Kristianrangni ka'sagrike aro nangrime janggi 
tangani pilak manderangna nama mesokani 
ong'na nanga. Uamang-ni noksulrang, ua- 
mangni kamrangko nike, Kristo manderangni 
janggi tanganiko maikai dingtangatna ama, 
uko nikna man'na nanga. Mondolini dilgi- 
parang a'songni dUgiparangni mandera ako 
kp'.patianiko dakchakaniko aro mikrakatani- 
mamnu .kragiparaog ong'na pauga. : . 



An’chingni Mondolirang a*songni jan^ 
tanganio dakchakna man'na gita, bilakgipa 
ong na nangchenga. An chingni Mondolibilak- 
na man*na gita, Kristian sakprakprakan 
pilaK tom'ao, olakianio aro Mondolini kain> 
rango gisiko nange jak on pagiparang ong’na 
nanga. Kristianrang an tangtangni bebera-ao 
kimkim ong*ode indide sorkarini kamrangko ba 
a*songnigipin gipin kamrangko kama man'gen. 



Odai V 


TANGKA PAISAKO JAKKALANI 

Tangka paisako name jakKalna skie ra ani 
mandeni janggi tanganio skie rama nangbat- 
sranggiparangoni mingsa ong-a. lani gimin 
Niam Gitalo bang en janape seaha. 


Tangka Namgija ong'ja : 

Beben, “Tangkana k*asaa pilak namgijani 
ja-dii,” (I.Tim. 6:10) ong-naba donga; indiba 
tangka namja ine ian miksonga ongja. Gam 
gnanggipa aro man‘e cha-giparangko uamangni 
gam gnangana aro man*e cha*ana Jisu maneng- 
jaha. Man e cha’e, aro gam gnange uamangni 
gamko aro tangkako krae jakkalaniko Jisuba 
namnikachim. Gam gnanggipa me’chikrang 
an'tangtangni gamrangko Jisuna on’e uni kam- 
ko dakchakaha. Ua kajina gilgiparang aro 
uamangni ripengrang baksa inditan cha*rim> 
ringrimaha je, manderang uko, “Cha-betbong- 
gipa mande aro draka bitchiko ringrakgipa, 
ine matnangpilaha. (Lk. 7:34.) Uni ripeng- 
rangni tangka koros ka*e uko soka chakani- 
koba ua jechakjachim. 

Indiba Jisu anxhingni tangkako sakgipin* 
rangko dakchakna aro ka’sae on’anirangko 

on china rongtalen skiaha. An tango tangka 
dongjaode ka*sachakgipa Samaria, sinasieng- 
gipa songregipako dakchakna aro sanani paisa- 
ko on-na man jawachim. Uandakeba a'glsiako 
hajalni hajal okknenggiparangko alduna aro 
nok jam grigiparangna nokrangko rikna aro 
uamangna dakchakna tangka dongjaode, ia- 
rangko dakna man*jawachim. 

Gam gnangani namgija ong*ja. Indiba 
a'gilsako bang'bea kangal cholgrirangdongeng- 
on, bang'gija man e cha-giparang an‘tang- 
tangnigamrangko jakkalgija, chimonge donania, 
namja. Kristianrang a-gilsakni pilak mande- 
rangan jedakode kraa bakrangko man-pana 
man'gen uamangna cholrangko dake on'na 
nanga. 

Tangkana Simsakna Nanga : 

Gam gnanggipana bang a dakmajoani gnang 
ine Jisu rongtale nika. Man’e cha*gipa pante, 
Jisuni sninggipa ongma skahaoba amjahachim. 
Maina, uo tangka bang beachim. (Mk. 10:17- 
22.) Uni gimin Jisuni, uni gamrangko pale 
an'tangko jarikchina ge’etako knaoa, uni agana 
niko dakna namnikjae ku’bososo dake re*- 
angna nangaha. la man’e cha'gipa panteni 
re'angani ja’mano Jisu indake aganaha, “Marne 
cha’giparangni Isolni songnoko napana bate 
bejini a’kolko utni re*an altubata.** Mk;' 

10:23. la icatatangko knagiparang, ia kata* 
rangna ka-dingna siknaba donga. Indiba ian 
ning‘tubegipa chanchiani katarang ong‘achim. 

An'ching gam gnangbegipa manderang 
ong'genchimode pilakkon dakna ama ine 
chanchie gnangtango pangchake, donggenchim. 
Indake Isolni ka'saao aro patianio pangchakna 
nangnikjawachim. Gam gnanggipa ong'ahani 
gimin mamungnaba kenani dongjaha aro Isolo 
ka’dongna aro pangchake dongna nangjaha ine 
chanchigenchim . 

Mitam manderang Isolkoba watna amja, 
aro gamkoba watna amja. Indiba iade ongma 
amja ine Jisu aganaha, **Na’simang Isolni aro 
gamni nokol ong'na man*ja.” Mt. 6:24. 
Apsan dake ua mikbokani giminba mikrakate 
aganaha, **pilak mikbokaoniko an'tangko 
rakibo, maina mandeni gam suakoba uni janggi 
uni gnangao dongja.” Lk. 12:25. Gam gnang 
ao ka'donge goka ong'ani giminba Jisu man*e 
cha-gipa gokani gimin toe skianiko on’aha. 
Lk. 12:16*21. la man*e cha-gipa mandeni 
biterangkoxhimongna biap gri ong-pilahachim. 
uni gimin ua jamrangko rue dal-dalbate rikaha 
aro uno uni pilak mirangko aro gamrangko 
chimongtoke an*tangna aganaha **Nengtakbo, 
€ba*bo ringbo, aro katchabo*** Indiba ua 
wfdon tia si^a^ aro uni gam una mamung^ 

namgni ongjaha, maina sia, uni pilak 
gamko uoniko ra-sektokahachim. Ian gamna 
an'chingni mikraKani ong’a. 

Gam gnanggipa gamna agre gipinko chan- 
china amrongja. Indaken ua bang-a salon, 
Isolko janggilatsrange ka'tongtango Isolna 
biapko on'na man’ja, “Maina jeo nang'ni gam 
uno nang-ni ka-tongba ong-a.” Mt. 6:21. Gam 
gnangenba name nokrik nolcdake donganio 
ma-drango nama obostao rajcianio aro kraa 
gita nama cha-a ringanio cha-e ringe janggi 
tanganio mamung namgijani gri. Mande 
gamseng aro tangkani gimin chanchikame an*- 
tangni pilak bil aro somoi aro gisikko on e 
man'dapdapna joton ka*aniosa namgijani donga 

Tangka Chongmotgipa Gam ong*ja : 

Chongmotgipa gamara maia ? Bang'bata 
manderangan tangka sona mi misi, aa chi, 
matchu mate, aro nokol chakolrangan uamang- 
ni chongmotgipa gamrang ong*a ine chanchia. 
Indiba Jisuni skianirang anxhingni chanchi- 
anirangoni dingtanga. Jisuni skiani^ gita 
chong'motgipa gamara agilsakni ung'ja, indiba 
salgisaKnisa, Bexnni ong'ja, indiba gisiknisa. 
“Mande a*gilsaK ginukkon man-oba an'tang 
janggiko gimaatode ua mai biteko man’piti 7 
Maina mande an’tang janggini pal ine maiko 
on'sregen ?** Mk. 8:36-37. lano rongtallie^ 

skiani gitade mandeni janggisa chongmotgipa 
gam ong’a. 

Isoini an'chingoniko dabiania, a-gilsakni gita 
man'e cha-ako ong-ja. Mandeni janggi uni 
gam gnanganio pangchakja. Maina, “Mandeni 
gam suakoba, uni janggi uni gnangao dongja.” 
Chong’motgipa gam janggisa aro mandeni nama 
dakbewalrangsa ong-a, Uan gisikonisa ong*a 
Chong'motgipa gamko mande sona ba tang- 
kachi bree rama man-ja, indiba, uan Isoini 
ka-sae on-anisa ong-a. Maina Jisu indake 
aganaha, “Na-simangni paa na-simangna song- 
nokko on-na namnikaha.” Lk, 12:32. 


la janggini gamranga a*gilsakni gamrangna 
bate gamchatbata, aro an-chingni Gitel Jisu 
uakosa am’china aro man-china an-chingko 
ge-etaha. Indaxe Jisu Gitelni bi-aniko sning- 
giparangna skion, “Chingni cha-na nangako 
da-alo chingna on-bo.” ine skichengjaha. 
Indiba, “Nang-ni bimungko rongtala ine intok- 
chima nang-ni songnok ong-bachma ; Salgio 
maikai uandake a-aoba nang-ni namnika chu-- 
sokchina.” inesa skichengaha. Aroba, Jisu 
aganaha, “Indiba uni songnok aro toromko 
am'chengbo unon ia pilakkon (tangka, sona 
pilakkon) na'simangna on-dapgen.” Mt. 6:7- 
13, 33. 

Taagkako Gisik Gaange Jakkalna Nanga ; 

Niam Gitalo anxhingna mesoKani gita» 
gamara Isolni oti'gimin ong*a. Gamko name 
aro gisik gnange jakkalchina Isol anxhingna 
on aha. Bebera-gijagipa Pamongni gimin toe 
agananio, Jisu uni gisiK seng'e kam ka*ani- 
rangna uko mitelaha, indiba uni bebegijanina 
uko namnikjachim. Ua iako aganaha, “On*- 
titini gimin bebegipa bang*ani giminba bebe 
ong-a aro o.n'titini gimin bebegijagipa bang- 
ani giminba bebe gri ong a.” Lk. 16:10. Uni 
gimin tangkako name aro gisik gnange jakkal- 
anina, Kristianni dakna nanggni ongchcng- 
mota. 

An'ching tangka paisako jakkalanio, kak- 
ketsranggiparang ong-na nangchongmota. Jeru- 
salem torom noko tangka sregiparangko Jisu 
a'rikaha maina uamang kakketgiparang ong‘- 
jachim. Torom nokna kajinako onma man na 
gita tangkarangko srena on'anichi aro boli- 
rangko on-na manmagita paroarangko palanichi 
manderangko dakchakenga ine uamang agana- 
chim, indiba, bebeko aganode, olakina re'ba- 
gipa manderangoniko uamang pangnantogieng- 
acliim, aro cha'bokengachim. Mk. 11:15-27. 
Jisuni skiani gita, anxhing pilakon bebegipa- 
rang ong-na nanga; kajina on-anio, ba nanga- 
nirangko on’pilanirango kakket ong'srangna 
nangchongmota. 

Minggipin namjabegipa manderangni dak- 
bewalania, ku'mitu ra’ani ong-a. Kristian Ru; 
mituko on‘a aro Ku'mituko ra'na nangja. 
Ku*mitu on'ania maibako kragija dake man*- 
anina ong‘a. Ku-mitu raania, gipinko onia 
dake cha'boRani ong'skaa 

Kam ka giparang kraa gita kam doani ong*- 
jaode, kragija ku’mitu on'anirangchi kam doa- 
tako man'na joton ka na nangja Apsan dake 
kamni nokgiparangba, kragipa kam ka'gipa- 
rangko kraa gita kam doatna nanga Ku*- 
mitu on*aba, aro ku*mitu ra-aba, joa kala 
gitan an chingni a*songo namjabegipa dakbewal 
ong'enga. Uni gimin ia pilakrangko gimaatna 
anxhing bang*a kamrangko ka*na nangengpiti. 

Jangka Jakkalanio Jaksramgipa Ong*na Nanga : 

Paul Ephesusni dilgiparangko wate re - 
angnasion, Jisuni katarangko gisik ra-ate ua- 
mangna aganaha, ‘*Manana bate ong-an kusi 
ong'batani ong.a.” ^Wat. 21 :35. la Jisuni ka- 
tako Nama Katarango janapjaha, indiba tang- 
kako jakkalanio jaksramgiparang ong'china ua 
an'chingna skiaha. 

Salsao Jisu tangka donchakanichi mikkang- 
chake tangka donchakanio manderangni on*- 
anirangko name niengachim. Ua saksa kangal 
segrini uona re'bae paisa pelgniko on*ak.o 



nikaha. Haida, uan komibatsranggipa od'ani 
ong'enggenchimkon. Mane cha*giparang. 
bang'bea tangicarangko manderang 
nikchina on*aha. Indiba, Jisu ia kangal segri- 
Kosa, mitele aganskaaha, “Beben, anga na.- 
simangna agana, tangka donchakanio pilak 
dongiparangna bate ia kangal segrian bang'bate 
donaha. Maina, pilakan an'tangtangni agit- 
chaaniko donaha, indiba ua an'tangni chu* 
ongijaoniko, uni pilakkon, chongmotan, uni 
pilak janggi taiiganiko donaha.” Mk. 12: 
43-44. 


Jisu an’tangni sninggiparangna skiaha je, 
uamangni pilak dakchakani kamrang ka’saani 
gisikchisa ong’na nanga. Ua aganaha, “Nango 
brgipana on’bo, aro nang-oniko ra’chakna 
sikgipana janggilatnabe.” Mt. 5:42. 

Manderang gisik namjaoba an’tangtangni 
dedran^ade namako on’a ine Jisu nikaha. 
Dedrangna indake namako on-aniko Jisu’nam- 
nikpaaha aro indaken gipinrangnaba dakna 
nanga ine ua uiataha. Oe, Jisuni a*brio 
skianirang gita an’ching dakna manjanaba 
donga ;aro re ‘bagipa sakantinade dakchakaniko 
on’a man’janaba donga, indiba an’ching ua- 
mangna on’atnaman’jaobasaie, mancnge aro 
chonnike watatna nangja. lako dakna KriS- 
tianni bewal ong'ja. 

Anxhing ka*sae on'anirango man’pilha 
ka'donge on-na nangja. Changsao saksamanx 
cha’gipa mande Jisuko cha'na okamaha. Cha*- 
man ringmanani ja'mano, Jisu nokgipachi an-- 
pile aganaha, changgipino cha-na okamtaiode^ 
uko aro ia man*e cha-gipa noksulrangkosan 
okamaigija, chol gri bilgri, kora, aro kana- 
rangkoba okambo. la agananina nokgipa 
namen dildil ong'pilahachim. Indiba, iasa 
chongmotgipa ona-ni ong-na nanga. Ang- 
chingtia bate kangalbatgiparangna aro rasong 
gribatgiparangna man’pilanina ka’dongsogija 
oti'anirangko dakna nanga. 

Mondolini Ramrangna aro pilak gipin nama 
kararangna nanganirango Kristianrangjaksrame 
onTongpana nanga. Paul patoko dongmitingo 
Phillipi Mondolini on'anirangko man’soe, mitel- 
beaha. Apsandake Makedonia Mondolikoba 
Paul mitelaha. Maina, Jeruselemo kangalgipa 
jongadarangko dakchakna uamang jaksrame 
on*ahachim. Uamangni kamchin Kristian 
ka’saa aro Kristian bewal donga inemesoka- 
chim. Uamang Jisuni chongmot ja'rikgiparang 
ong'achim; maina, Jisu an*tangan kamchi dake 
mesokdhachim. “Jisu Kristoni kangal cng*- 
achi, na-simang maikai gam gnanggiparang ong-- 
gen; ua gam gnangoba na’simangni gimin 
kangal ong-aha.” II Kor. 8:9. Mande an‘> 
tango pilak gnangkode on-nade man-ja, aro 
indake on-na nangaba ong'ja, Indiba, ama 

gribatgiparangna nian*pilanina ka*dongsogija 
kusi ong'e jaksrame on*na nanga. 

On-ani gimin mande jekoba chanchibo, 
itidiba, jaksrame on-ania pilaknan kraa. Ka*- 
sae aro kusi ong*e omani dongjaode gamchat- 
ani dongja, Isol katchae on*gipana ka'saa, 
maina ua an'tangan pilak nanganirangko an’- 
chingna on’manaha. Indaken, an*ching gipin- 
rangna oii'skana nanga. Unon Isolni ka'saa 
aro patiani an'chingna ong'baskagen. 

Isolni anxhingna patigiminrangko chan- 
chion, aro agansokpilgija ka'saako mesokna 
depante Jisuko a*gilsakna on*e chus’okatako 
chanchion, anxhing jaksrame on*gjia dongna 
man-chongmotjawa. Je Mondolirango Kris- 
tianrang, Mondolini kamrangna jaksrame on'ani 
gnang, Isolni kamna chu'onggijani dongja. 



MATCHOTATANl 


la ki'tapo ican*dikbee, songsulna Ka'sana 
nanganinigimin, aroma^ai Kristianrangjanggi 
tangna nanga ianl gimin talatna chinga joton 
ka-aha. Kristian janggi tangani gimin aro 
songsulna ka*sana nangani gimin iano sebagi> 
minrangko poraie nie, poraigipa sakanti an* 
tangtangni bilgrianirangko aro chu'sokgijani- 
rangko nikbatengnaba donga, lano anchingna 
mesokgimin dakgnirangko, chu'sokatna amgi- 
jani gita anxhing nknaba donga. Indiba 
Kristian janggi tanganio dakgnirang iarangan 
ongxhongmota. Anxhing Paul gitan agan- 
pana ga-akaia, *‘Je namako sxa uko anga dakja» 
indiba je namgijako sikja ukon anga dak- 
ronga.” Rom 7:19. Uni gimin anxhing ia 
minggitam mesokanirangko gisik raxde nama. 

Skanggipao anxhingni gisik raxa nangania» 
Gitel Jisu Kristoni siachi pilaK papni bilko 
amaha. Indake uni siachi papni bilko am«$, 
ua a-gilsakni jokatgipa ong aha. “Anxhing 
papi ong engon, Kristo an chingna sichakaha’*. 
Rom. 5:8:. Dax anxhing uno beberax Isol 
baksa nangrime janggi tange gisik ni tom'toma- 
niko manxn baksa papni nokol ongjaha. 
Indake sakantian Kristoo gital janggi tangani* 
rnngna a'bachenggiparang ong’aha. 

Gnigipa gisik ra'na nangania, Jisu Kris* 
toan a*gilsako chu’sokgipa janggi tanganiko 
tange mesokangaha. Ua, “ron^algipa, namgija 
gri, marang gri, paprangoni dingtangatgimin,’^ 
ong-achim. Uni gimin anxhing Jisuchiko nie» 
uo bebera‘e janggi tangna nanga. Indake 
janggi tangna a’bachengon, nni janggitanga* 
nichi ra'bianiko aro ugita janggi tangna bilko 
salsaoni salsaona man*gen. 

Gitamgipa anxhingni gisik ra’na nangania» 
Knsto siaoni chakatpilaha aro da*o a’gilsako 
dongenga. A.n‘ching Kristianrang ong’ahaon» 
an’ching an’tangtangari janggi tanggiparang 
ong’jaha indibaKristonibilchi janggi tanggipa- 
rang ong’aha. Indake an’ching sakantiba Paul 
gita apnpana man -gen, *‘angade tanggipa ong - 
ja, Kristosa ango tangenga.” Gal’ 2 :20. Indake 
an’ching aganpana manahaon, Kristian 
janggi tangani an’chingna jrimbegipa bal ong-- 
jawaha, indiba katchaani janggi tangani ong*- 
skaginok. Unon Songsulna ka’sae janggi 
tangani an’chingni ku’chilo katasan ong’aija- 
waha, indiba, an ching salantio noksul song- 
sulna ka’sabebee janggi tangna a’bachenggen> 
Jndide, Kristian janggi tangania, songsulna 
an’tangna gita ka’sae janggi tanganian ong’a. 


BONAHA 

